Plan gospodarenja otpadom Općine Bednja za razdoblje od 2018. do 2023. godine

Plan gospodarenja otpadom
Općine Bednje
za razdoblje od 2018. do 2023. godine


[image: http://www.bednja.hr/Portals/0/EasyGalleryImages/68/grb-Opcine-Bednja.jpg][image: http://www.bednja.hr/Portals/0/EasyGalleryImages/44/dia_0041.jpg][image: http://www.bednja.hr/Portals/0/EasyGalleryImages/44/dia_0030.jpg]

Varaždin, travanj 2018. 

Naručitelj: Općina Bednja
Trg Sv. Marije 26
42 253 Bednja
OIB: 48874522780
Izrađivač: EcoMission d.o.o. Varaždin
Broj projekta: 3/312-310-17-PGO
Datum: travanj 2018.

[image: ]


SADRŽAJ:

1. UVOD	3
2. POJMOVI VEZANI UZ GOSPODARENJE OTPADOM	4
3. ANALIZA I OCJENA STANJA I POTREBA U GOSPODARENJU OTPADOM UKLJUČUJUĆI OSTVARIVANJE CILJEVA	6
4. PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA TE OSTVARIVANJU CILJEVA	13
5. GRAĐEVINE ZA GOSPODARENJE OTPADOM	16
5.1. Postojeće građevine za gospodarenje otpadom	16
5.2. Planirane građevine za gospodarenje otpadom	17
6. LOKACIJE ONEČIŠĆENE OTPADOM	19
7. MJERE POTREBNE ZA OSTVARENJE CILJEVA PLANA GOSPODARENJA OTPADOM	21
7.1. Mjere za ostvarivanje ciljeva smanjivanja ili sprječavanja nastanka otpada	21
7.2. Izobrazno-informativne aktivnosti i akcije prikupljanja otpada	22
8. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA	24
8.1. Opasni otpad	25
8.2. Posebne kategorije otpada	26
9. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA	27
10. MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE GLOMAZNOG KOMUNALNOG OTPADA	29
11. POPIS PROJEKATA VAŽNIH ZA PROVEDBU ODREDBI PLANA	31
12. ORGANIZACIJSKI ASPEKTI, IZVORI I VISINE FINANCIJSKIH SREDSTAVA ZA PROVEDBU MJERA GOSPODARENJA OTPADOM	31
13. ROKOVI I NOSITELJI IZVRŠENJA PLANA	32


[bookmark: _Toc512501544]1. UVOD

Gospodarenje otpadom su djelatnosti sakupljanja, prijevoza, oporabe i zbrinjavanja i druge obrade otpada, uključujući nadzor nad tim postupcima, nadzor i mjere koje se provode na lokacijama nakon zbrinjavanja otpada, te radnje koje poduzimaju trgovac otpadom ili posrednik.
Uspostavljanje funkcionalnog sustava gospodarenja otpadom usklađenog sa standardima EU trenutačno je jedno od najvećih izazova za Republiku Hrvatsku, pošto je postojeća infrastruktura za gospodarenje otpadom nedostatna, čime je i sam sustav gospodarenja otpadom nepotpun. Takvo stanje ima negativan učinak prvenstveno na okoliš, klimatske uvjete, ekosustav pa i na samo stanovništvo. 
Gospodarenje otpadom je jedno od najzahtjevnijih područja zaštite okoliša te zahtijeva prioritetno rješavanje i usklađivanje sa standardima Europske unije. 
Okvir sustava gospodarenja otpadom u Republici Hrvatskoj dan je Strategijom gospodarenja otpadom Republike Hrvatske („Narodne novine“ br. 130/05), Planom gospodarenja otpadom u Republici Hrvatskoj za razdoblje 2017.-2022. godine („Narodne novine“ br. 3/17), Zakonom o održivom gospodarenju otpadom („Narodne novine“ br. 94/13 i 73/17) i njegovim podzakonskim aktima, Strategijom održivog razvitka Republike Hrvatske („Narodne novine“ br. 30/09), Zakonom o zaštiti okoliša („Narodne novine“ br. 80/13, 153/13 i 78/15) te Nacionalnom strategijom zaštite okoliša Republike Hrvatske („Narodne novine“ br. 46/02).
Obveza izrade Planova gospodarenja otpadom Gradova i Općina, kao i njihov sadržaj propisani su Zakonom o održivom gospodarenju otpadom („Narodne novine“ br. 94/13 i 73/17), dok su smjernice dane Strategijom gospodarenja otpadom Republike Hrvatske („Narodne novine“ br. 130/05) te Planom gospodarenja otpadom u Republici Hrvatskoj za razdoblje 2017.-2022. godine („Narodne novine“ br. 3/17).
Planovima Gradovi i Općine razrađuju ciljeve i propisuju mjere gospodarenja komunalnim otpadom, biorazgradivim otpadom, posebnim kategorijama otpada i opasnim otpadom, s ciljem što učinkovitijeg smanjenja količina nastalog otpada, povećanja postotka reciklaže, obrade i oporabe otpada, odnosno smanjenja količina otpada za konačno odlaganje.
Na području Općine Bednja do sada su već postignuti veliki pozitivni pomaci u gospodarenju otpadom ostvarenjem ciljeva i provedbom mjera propisanih Planom gospodarenja otpadom Općine Bednje za razdoblje od 2007. do 2014. godine, te se ovim Planom nastavljaju dosadašnje aktivnosti u cilju sprečavanja nastanka otpada, te poticanja recikliranja, oporabe i zbrinjavanja otpada s područja Općine, s naglaskom na edukaciju lokalnog stanovništva kao prve karike u gospodarenju otpadom.

Plan gospodarenja otpadom Općine Bednja za razdoblje od 2018. do 2023. godine usklađen je sa zakonskim propisima iz područja gospodarenja otpadom te se temelji na:
· sprječavanju nastanka otpada,
· pripremi za ponovnu uporabu,
· recikliranju,
· ponovnom korištenju (oporabi),
· zbrinjavanju otpada,
· edukaciji pučanstva o gospodarenju otpadom.

U ovom Planu uporabljeni su pojmovi sukladno Zakonu o održivom gospodarenju otpadom („Narodne novine“ br. 94/13 i 73/17) i Pravilniku o gospodarenju otpadom („Narodne novine“ br. 117/17):

· biootpad je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz proizvodnje prehrambenih proizvoda;
· biorazgradivi komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede, šumarstva, a koji u svom sastavu sadrži biološki razgradiv otpad;
· centar za gospodarenje otpadom je sklop više međusobno funkcionalno i/ili tehnološki povezanih građevina i uređaja za obradu komunalnog otpada;
· gospodarenje otpadom su djelatnosti sakupljanja, prijevoza, oporabe i zbrinjavanja i druge obrade otpada, uključujući nadzor nad tim postupcima, nadzor i mjere koje se provode na lokacijama nakon zbrinjavanja otpada, te radnje koje poduzimaju trgovac otpadom ili posrednik;
· građevina za gospodarenje otpadom je građevina za sakupljanje otpada (skladište otpada, pretovarna stanica i reciklažno dvorište), građevina za obradu otpada i centar za gospodarenje otpadom. Ne smatra se građevinom za gospodarenje otpadom građevina druge namjene u kojoj se obavlja djelatnost oporabe otpada;
· građevni otpad je otpad nastao prilikom gradnje građevina, rekonstrukcije, uklanjanja i održavanja postojećih građevina, te otpad nastao od iskopanog materijala, koji se ne može bez prethodne oporabe koristiti za građenje građevine zbog kojeg građenja je nastao;
· krupni (glomazni) komunalni otpad je predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada i određen je naputkom iz članka 29. stavka 11. Zakona o održivom gospodarenju otpadom („Narodne novine“ br. 94/13 i 73/17);
· komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva;
· lokacija gospodarenja otpadom je prostor određen dozvolom za gospodarenje otpadom i prostor reciklažnog dvorišta, odnosno prostor u kojem se nalazi mobilno reciklažno dvorište;
· miješani komunalni otpad je otpad iz kućanstava i otpad iz trgovina, industrije i iz ustanova koji je po svojstvima i sastavu sličan otpadu iz kućanstava, iz kojeg posebnim postupkom nisu izdvojeni pojedini materijali (kao što je papir, staklo i dr.) te je u Katalogu otpada označen kao 20 03 01;
· mobilno reciklažno dvorište – mobilna jedinica je pokretna tehnička jedinica koja nije građevina ili dio građevine i služi odvojenom prikupljanju određenih vrsta otpada;
· najbolje raspoložive tehnike su najbolje raspoložive tehnike sukladno zakonu kojim se uređuje zaštita okoliša;
· neopasni otpad je otpad koji ne posjeduje niti jedno od opasnih svojstava iz Priloga Uredbe (EU) br. 1357/2014;
· obrada otpada su postupci oporabe ili zbrinjavanja i postupci pripreme prije oporabe ili zbrinjavanja;
· odlagalište otpada je građevina namijenjena odlaganju otpada na površinu ili pod zemlju (podzemno odlagalište), uključujući: interno odlagalište otpada na kojem proizvođač odlaže svoj otpad na samom mjestu proizvodnje, odlagalište otpada ili njegov dio koji se može koristiti za privremeno skladištenje otpada (npr. za razdoblje duže od jedne godine), iskorištene površinske kopove ili njihove dijelove nastale rudarskom eksploatacijom i/ili istraživanjem pogodne za odlaganje otpada;
· odvojeno sakupljanje je sakupljanje otpada na način da se otpad odvaja prema njegovoj vrsti i svojstvima kako bi se olakšala obrada i sačuvala vrijedna svojstva otpada;
· opasni otpad je otpad koji posjeduje jedno ili više opasnih svojstava iz Priloga Uredbe (EU) br. 1357/2014;


· oporaba otpada je svaki postupak čiji je glavni rezultat uporaba otpada u korisne svrhe kada otpad zamjenjuje druge materijale koje bi inače trebalo uporabiti za tu svrhu ili otpad koji se priprema kako bi ispunio tu svrhu, u tvornici ili u širem gospodarskom smislu. U Dodatku II. Zakona o održivom gospodarenju otpadom („Narodne novine“ br. 94/13 i 73/17) sadržan je popis postupaka oporabe koji ne isključuje druge moguće postupke oporabe;
· otpad je svaka tvar ili predmet koji posjednik odbacuje, namjerava ili mora odbaciti. Otpadom se smatra i svaki predmet i tvar čije su sakupljanje, prijevoz i obrada nužni u svrhu zaštite javnog interesa;
· otpadna ulja su mineralna ili sintetička ulja za podmazivanje ili industrijska ulja koja su postala neprikladna za uporabu za koju su prvobitno namijenjena, primjerice ulja iz motora s unutarnjim izgaranjem i ulja reduktora, ulja za podmazivanje, ulja za turbine i hidraulička ulja;
· ponovna uporaba je svaki postupak kojim se omogućava ponovno korištenje proizvoda ili dijelova proizvoda, koji nisu otpad, u istu svrhu za koju su izvorno načinjeni;
· posjednik otpada je proizvođač otpada ili pravna i fizička osoba koja je u posjedu otpada;
· postupci gospodarenja otpadom su: sakupljanje otpada, interventno sakupljanje otpada, priprema za ponovnu uporabu, priprema prije oporabe i zbrinjavanja, postupci oporabe i zbrinjavanja, trgovanje otpadom, posredovanje u gospodarenju otpadom, prijevoz otpada, energetska oporaba određenog otpada, sakupljanje otpada u reciklažno dvorište i privremeno skladištenje vlastitog proizvodnog otpada;
· problematični otpad je opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se problematičnim otpadom smatra sve dok se nalazi kod proizvođača tog otpada;
· proizvodni otpad je otpad koji nastaje u proizvodnom procesu u industriji, obrtu i drugim procesima, osim ostataka iz proizvodnog procesa koji se koriste u proizvodnom procesu istog proizvođača;
· proizvođač otpada je svaka osoba čijom aktivnošću nastaje otpad i/ili koja prethodnom obradom, miješanjem ili drugim postupkom mijenja sastav ili svojstva otpada;
· proizvođač proizvoda je pravna ili fizička osoba – obrtnik koja na profesionalnoj osnovi razvija, proizvodi, prerađuje, obrađuje, prodaje, unosi ili uvozi, odnosno stavlja na tržište proizvode i/ili uređaje i/ili opremu;
· reciklažno dvorište je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada;
· reciklažno dvorište za građevni otpad je građevina namijenjena razvrstavanju, mehaničkoj obradi i privremenom skladištenju građevnog otpada;
· recikliranje je svaki postupak oporabe, uključujući ponovnu preradu organskog materijala, kojim se otpadni materijali prerađuju u proizvode, materijale ili tvari za izvornu ili drugu svrhu osim uporabe otpada u energetske svrhe, odnosno prerade u materijal koji se koristi kao gorivo ili materijal za zatrpavanje;
· sakupljanje otpada je prikupljanje otpada, uključujući prethodno razvrstavanje otpada i skladištenje otpada u svrhu prijevoza na obradu;
· sprječavanje nastanka otpada su mjere poduzete prije nego li je tvar, materijal ili proizvod postao otpad, a kojima se smanjuju: količine otpada uključujući ponovnu uporabu proizvoda ili produženje životnog vijeka proizvoda, štetan učinak otpada na okoliš i zdravlje ljudi ili sadržaj štetnih tvari u materijalima i proizvodima.
· zbrinjavanje otpada je svaki postupak koji nije oporaba otpada, uključujući slučaj kad postupak kao sekundarnu posljedicu ima obnovu tvari ili energije. U Dodatku I. Zakona o održivom gospodarenju otpadom („Narodne novine“ br. 94/13 i 73/17) sadržan je popis postupaka zbrinjavanja koji ne isključuje druge moguće postupke zbrinjavanja otpada.



	KRATICE – POJAŠNJENJE

	· DZS Državni zavod za statistiku
· EE otpad Električki i elektronički otpad
· EU Europska unija
· HAOP Hrvatska agencija za okoliš i prirodu
· JLS Jedinica lokalne samouprave
	· PET Polietilen tereftalat
· PGO Plan gospodarenja otpadom
· PPUO Prostorni plan uređenja Općine
· RD Reciklažno dvorište
· RH Republika Hrvatska
· RCGO Regionalni centar za gospodarenje otpadom

Načela i koncept gospodarenja otpadom Republike Hrvatske te jedinica lokalne samouprave
Praćenje stanja okoliša („monitoring“) je sustavno praćenje kakvoće okoliša, odnosno promjena stanja okoliša i njegovih sastavnica. Praćenje proizvodnje otpada i gospodarenja otpadom je jedna od bitnih sastavnica praćenja stanja okoliša.
Prema članku 6. Zakona o održivom gospodarenju otpadom („Narodne novine“ br. 94/13 i 73/17) gospodarenje otpadom se temelji na uvažavanju načela zaštite okoliša propisanih zakonom kojim se uređuje zaštita okoliša i pravnom stečevinom Europske unije, načelima međunarodnog prava zaštite okoliša te znanstvenih spoznaja, najbolje svjetske prakse i pravila struke, a osobito na sljedećim načelima:
1. „načelo onečišćivač plaća“ – proizvođač otpada, prethodni posjednik otpada, odnosno posjednik otpada snosi troškove mjera gospodarenja otpadom, te je financijski odgovoran za provedbu sanacijskih mjera zbog štete koju je prouzročio ili je mogao prouzročiti otpad;
2. „načelo blizine“ – obrada otpada mora se obavljati u najbližoj odgovarajućoj građevini ili uređaju u odnosu na mjesto nastanka otpada, uzimajući u obzir gospodarsku učinkovitost i prihvatljivost za okoliš;
3. „načelo samodostatnosti“ – gospodarenje otpadom će se obavljati na samodostatan način omogućavajući neovisno ostvarivanje propisanih ciljeva na razini države, a uzimajući pri tom u obzir zemljopisne okolnosti ili potrebu za posebnim građevinama za posebne kategorije otpada;
4. „načelo sljedivosti“ – utvrđivanje porijekla otpada s obzirom na proizvod, ambalažu i proizvođača tog proizvoda kao i posjed tog otpada uključujući i obradu.
Koncept gospodarenja otpadom, utvrđen Strategijom gospodarenja otpadom Republike Hrvatske („Narodne novine“ br. 130/05) za opći cilj ima smanjivanje količine otpada koji će se trajno odložiti i koji će biti inertan kako bi što manje ugrožavao okoliš, klimu i ljudsko zdravlje. Ovaj se koncept svodi na tri osnovne faze: Izbjegavanje – Vrednovanje (oporaba)– Odlaganje (IVO): 
· izbjegavanje nastanka otpada podrazumijeva maksimalno smanjivanje količine i opasnih svojstava neizbježnog otpada na mjestu nastanka;
· vrednovanje (oporaba) neizbježnog otpada ima zadaću iskoristiti materijalna i energetska svojstva otpada za proizvodnju sekundarnih sirovina i energije u granicama tehničkih mogućnosti te ekoloških i ekonomskih dobrobiti.
· Ova faza započinje odvojenim sakupljanjem korisnih i opasnih komponenti otpada i njihovim prijevozom do mjesta iskorištavanja; 
· odlaganje (zbrinjavanje) ostatnog otpada na uređena kontrolirana odlagališta (sanirana postojeća ili nova) kao najniže rangiranoga u hijerarhiji otpada; uključene su sanacije odlagališta i drugih starih opterećenja.
Odgovornosti i aktivnosti jedinica lokalne samouprave na području gospodarenja otpadom određene Strategijom gospodarenja otpadom Republike Hrvatske („Narodne novine“ br. 130/05) uključuju sljedeće:
· prostornim planovima utvrđivati lokacije za građevine i postrojenja za gospodarenje otpadom, 
· donositi planove gospodarenja otpadom, usklađene s državnim planom gospodarenja otpadom, 
· organizirati prikupljanje i sigurno odlaganje (komunalnog) otpada u skladu sa standardima i planom gospodarenja otpadom općine/grada,
· sustavno educirati i informirati lokalne upravne strukture i stanovništvo,
· omogućiti odvojeno prikupljanje sekundarnih sirovina i biootpada, te organizirati prijevoz do centara za gospodarenje otpadom,
· dostavljati podatke u skladu s propisima,
· stimulirati kupovanje ekološki prihvatljivih proizvoda.

Plan gospodarenja otpadom Općine mora biti usklađen sa Strategijom i Planom gospodarenja otpadom Republike Hrvatske te sa Strategijom zaštite okoliša Republike Hrvatske i programa zaštite okoliša. Donosi ga predstavničko tijelo jedinice lokalne samouprave za razdoblje od šest godina.

Osnovni podaci o Općini Bednja

Područje Općine Bednje ili bednjanski kraj nalazi se na sjeverozapadnom dijelu Hrvatskog zagorja te je najzapadnija JLS u Varaždinskoj županiji (Slika 1). Taj prostor je sa svih strana okružen i zatvoren gorama: Ivanščicom (1.061 m), Strahinjščicom (847 m), Maceljskom gorom (715 m) i Ravnom gorom (686 m). Između navedenih gora teče rijeka Bednja od sjeverozapada prema jugoistoku s njezinim pritocima (Čemernica, Hladni potok, Šinkovica, Šaša, Čret). 

Veće prometnice u Općini su:
· autocesta A2 (G.P. Macelj (granica Rep. Slovenije) –Trakošćan – Krapina – Zagreb (čvorište Jankomir (A3))
· državna cesta DC1 (G.P. Macelj (gr. R. Slovenije) – Krapina – Zagreb – Karlovac – Gračac – Knin – Brnaze – Split (D8)),
· državna cesta DC74 (Đurmanec (D207) – Krapina – Bednja – Lepoglava(D35)),
· županijska cesta ŽC2056 (Trakošćan (Ž2258) – Jazbina Cvetlinska – Donja Voća – Kanjiri – Ž2101),
· županijska cesta ŽC2083 (Ž2258 – Vranojelje – Vrbno – Šaša (D74)),
· županijska cesta ŽC2258 (Macelj (D1) – Trakošćan – Bednja (D74)),
· lokalna cesta LC25009 (Jamno (Pavlineki) – Ž2056),
· lokalna cesta LC25010 (Brezova Gora – Ž2258),
· lokalna cesta LC25012 (L25189 – Meljan – Šinkovica Šaška – Šinkovica Bednjanska – Ž2258),
· lokalna cesta LC25013 (Bednja (D74) – Prebukovje – Kameničko Podgorje – Ž2057),
· lokalna cesta LC25014 (Osonjak – Vrbno (Ž2083)),
· lokalna cesta LC25189 (Cvetlin (Ž2056) – Prebukovje (L25013)).

Kroz Općinu Bednja ne prolazi željeznička pruga. Najbliže željezničke postaje nalaze se u Gradu Lepoglavi (naselje Očura i Lepoglava).
Gustoća naseljenosti i broj stanovnika varira kao i reljef te nadmorska visina na području Općine. Naseljenost je najveća uz dolinu rijeke Bednje i njezine pritoke, dok je najmanja na brežuljkastom dijelu Općine koji ujedno predstavljaju i rubne dijelove Općine (JZ dio Ravne gore, istočni dio Maceljskog gorja, SI dio Strahinjščice). 
Površina Općine iznosi 76,67 km2. Površinom najveća naselja su Brezova Gora (7,58 km2) i Bednja (6,03 km2). Prema zadnjem popisu iz 2011. godine u Općini Bednja živi 3.992 stanovnika (DZS) u 25 naselja. Naselje s najvećim brojem stanovnika su Bednja (677), Jazbina Cvetlinska (337) i Ježovec (305), dok s najmanjim brojem stanovnika su Sveti Josip (3), Podgorje Bednjansko (20) i Vrhovec Bednjanski (39).
Gustoća naseljenosti Općine iznosi 51,15 stanovnika po km2. Naselja s najvećom gustoćom naseljenosti su Rinkovec (139,9 st/km2), Jazbina Cvetlinska (134,8 st/km2) i Bednja (112,27 st/km2). Podaci o ostalim naseljima Općine Bednja navode se u Tablici 1.

Tablica 1. Rezultati popisa stanovništva iz 2011. godine u Općini Bednja (DZS)
	RB
	Ime naselja
	Površina (km2)
	Broj stanovnika
	Gustoća naseljenosti (st/km2)

	1.
	Bednja
	6,03
	677
	112,27

	2.
	Benkovec
	4,54
	234
	51,54

	3.
	Brezova gora
	7,58
	69
	9,10

	4.
	Cvetlin
	3,66
	283
	77,32

	5.
	Jamno
	2,61
	86
	32,95

	6.
	Jazbina Cvetlinska
	2,50
	337
	134,80

	7.
	Ježovec
	6,92
	305
	44,08

	8.
	Mali Gorenec
	2,00
	109
	54,50

	9.
	Meljan
	2,47
	148
	59,92

	10.
	Osonjak
	1,27
	47
	37,01

	11.
	Pašnik
	2,13
	65
	30,52

	12.
	Pleš
	4,15
	261
	62,89

	13.
	Podgorje Bednjansko
	1,35
	20
	14,81

	14.
	Prebukovje
	3,40
	97
	28,53

	15.
	Purga Bednjanska
	1,75
	119
	68

	16.
	Rinkovec
	2,03
	284
	139,90

	17.
	Sveti Josip
	0,59
	3
	5,08

	18.
	Šaša
	2,88
	111
	38,54

	19.
	Šinkovica Bednjanska
	1,97
	121
	61,42

	20.
	Šinkovica Šaška
	3,57
	111
	31,09

	21.
	Trakošćan
	4,24
	18
	4,25

	22.
	Veliki Gorenec
	0,64
	50
	78,13

	23.
	Vranojelje
	4,72
	131
	27,75

	24.
	Vrbno
	2,92
	267
	91,44

	25.
	Vrhovec Bednjanski
	0,75
	39
	52

	
	UKUPNO: 76,67
	UKUPNO: 3.992
	PROSJEK: 51,15



Središnje naselje Općine je naselje Bednja, koje predstavlja upravno, gospodarsko, prosvjetno i kulturno središte Općine. U ostalim naseljima, izuzev pojedinačnih manjih privatnih obrtničkih radnji (trgovina, ugostiteljstvo) gotovo da nema drugih gospodarskih djelatnosti. Po demografskom razvoju općina spada u depopulacijsko područje.


Slika 1. Smještaj Općine Bednja u Varaždinskoj županiji i regiji Hrvatskog zagorja

Slika 2. Kartografski prikaz Općine Bednja

Analiza stanja gospodarenja otpadom na području Općine Bednja

Sukladno članku 28. Zakona o održivom gospodarenju otpadom („Narodne novine“ br. 94/13 i 73/17) jedinica lokalne samouprave dužna je na svom području osigurati:
· javnu uslugu prikupljanja miješanog komunalnog otpada i biorazgradivog komunalnog otpada,
· odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
· sprječavanje odbacivanja otpada na način suprotan Zakonu o održivom gospodarenju otpadom („Narodne novine“ br. 94/13 i 73/17) te uklanjanje tako odbačenog otpada,
· donošenje i provedbu plana gospodarenja otpadom jedinice lokalne samouprave, 
· provedbu Plana gospodarenja otpadom Republike Hrvatske,
· provođenje izobrazno-informativne aktivnosti na svom području,
· mogućnost provedbe akcija prikupljanja otpada.
Prikupljanje, odvoz i zbrinjavanje otpada se danas provodi na cijelom području Općine Bednja. Javnu uslugu sakupljanja otpada na području Općine obavljaju poduzeća koja posjeduju važeće dozvole za gospodarenje otpadom (Tablica 2).
Na „kućnom pragu“ je trenutačno omogućeno sakupljanje sljedećih vrsta otpada:
· miješani komunalni otpad u zelenim kantama,
· biorazgradivi komunalni otpad koje:
· građani s okućnicom odvojeno sakupljaju te kompostiraju u vlastitom vrtu, 
· građani bez okućnice odvojeno sakupljaju u smeđu kantu koju dobivaju od koncesionara na vlastiti zahtjev, 
· plastika i metal u žutim vrećama,
· staklo u zelenim vrećama, 
· papir i karton u plavim vrećama. 
Vreće za plastiku i metal te papir i karton se na „kućnom pragu“ planiraju zamijeniti kantama.
Na području Općine se na 3 lokacije na kojima se odvojeno sakuplja otpad putem spremnika na javnim površinama. Planirano je povećanje lokacija na kojim će se odvojeno sakupljati otpad putem spremnika na javnim površinama i to odvojeno sakupljanje plastike, papira i stakla u naseljima Rinkovec, Bednja, Vrbno, Cvetlin i Trakošćan te tekstila u naselju Bednja. 
U Osnovnoj školi, područnim školama i Uprave Općine odvojeno se sakuplja papirna i kartonska ambalaža koju odvozi tvrtka IVKOM d.d. 2-3 puta godišnje.
Početkom 2018. godine donesena je Odluka o pružanju javne usluge prikupljanja miješanog komunalnog otpada i prikupljanja biorazgradivog komunalnog otpada sukladno Uredbi o gospodarenju komunalnim otpadom („Narodne novine“ br. 50/17). 
Na području Općine Bednje ne postoji odlagalište otpada i reciklažno dvorište, već je isto osigurano na području Grada Ivanca. Otpad sa područja Općine Bednje se zbrinjava na odlagalištu otpada u Jerovcu, dok se u krugu trgovačkog društva IVKOM d.d. nalazi reciklažno dvorište gdje stanovnici Općine mogu bez naknade predati izdvojene vrste otpada. 
Na području Općine Bednja planirana je nabavka mobilnog reciklažnog dvorišta koje će se razmještati po svim naseljima Općine te izgradnja i opremanje reciklažnog dvorišta na području naselja Bednja. Reciklažno dvorište za građevni otpad će Općina Bednja zajednički koristiti s Gradom Ivanec koje će se izgraditi uz postojeće odlagalište u Jerovcu sukladno Odluci o izgradnji i upravljanju reciklažnim dvorištem građevnog otpada („Službeni vjesnik Varaždinske županije“ br. 51/15).
Na području Općine Bednja su definirane lokacije na kojima se provode posebne mjere sprječavanja odbacivanja otpada. Prilikom provođenja posebnih mjera i obilaskom terena od strane komunalnog redara uočen je nepropisno odbačen otpad koji će se u najkraćem roku ukloniti (akcija „zelena čistka“).
Opći ciljevi u gospodarenju otpadom koji se postižu na području Općine Bednja su:
· smanjuje se ukupna količina proizvedenog komunalnog otpada u odnosu na ukupno proizvedenu količinu komunalnog otpada u 2016. godini,
· odvojeno se prikuplja komunalni otpad (prvenstveno papir, karton, staklo, plastika, metal, biootpad i dr.),
· odvojeno se prikuplja biootpad iz komunalnog otpada,
· odlaže se manje komunalnog otpada,
· unaprijeđen je nadzor nad gospodarenjem otpadom.

Detaljna razrada navedenih podataka dana je u poglavljima koja slijede.
42000 Varaždin, Vladimira Nazora 12
Tel/fax: 042/210-074
E-mail: ecomission@vz.t-com.hr
IBAN: HR3424840081106056205
OIB: 98383948072
[image: ]

Tablica 2. Tvrtke koja obavljaju uslugu sakupljanja i odvoza otpada na Općine Bednja sa važećim dozvolama za gospodarenje otpadom

	Tvrtke
	Dozvole za gospodarenje otpadom
	Izdano
	Napomena

	IVKOM d.d. Ivanec
	Dozvola za gospodarenje otpadom (KLASA: UP/I 351-01/14-01/15, URBROJ: 2186/1-05/2-16-33) kojom se trgovačkom društvu IVKOM d.d. dozvoljava obavljanje djelatnosti sakupljanja i zbrinjavanja otpada postupkom D1 na odlagalištu otpada „Jerovec“ Ivanec, k.č.br. 1133/6, k.o. Jerovec 
	Upravni odjel za poljoprivredu i zaštitu okoliša Varaždinske županije, 03.08.2016., Varaždin
	/

	
	Potvrda o upisu u očevidnik reciklažnih dvorišta (KLASA: 351-01/14-01/734, URBROJ: 517-06-3-1-2-15-5), Broj upisa reciklažnog dvorišta: REC-021, Datum upisa: 19.02.2015., Lokacija: Vladimira Nazora 96 b, Ivanec
	Ministarstvo zaštite okoliša i prirode, 19.02.2015., Zagreb
	

	
	Očevidnik prijevoznika neopasnog, opasnog i komunalnog otpada (KLASA: 351-02/14-22/689, URBROJ: 517-06-3-12-14-2), redni broj PRV-639
	Ministarstvo zaštite okoliša i prirode,
26.11.2014.
	

	Obrt AUDIO TV VIDEO SERVIS „JURINJAK“ Krapina
	Dozvola za gospodarenje otpadom (KLASA: UP/I-351-02/13-11/77, URBROJ: 517-15-21) za obavljanje djelatnosti gospodarenja otpadom – sakupljanje otpada uključujući tehnološke procese: prikupljanje otpada, prihvat otpada i skladištenje otpada
	Ministarstvo zaštite okoliša i prirode, 11.02.2015., Zagreb
	Tvrtka je podugovorni sakupljač tvrtke FLORA VTC d.o.o

	
	Rješenje (KLASA: UP/I-351-02/13-11/77, URBROJ: 517-15-23) o ispravci pogreške u Dozvoli za gospodarenje otpadom
	Ministarstvo zaštite okoliša i prirode, 20.02.2015., Zagreb
	

	BT d.o.o. Babinec (Varaždinska 35, Cestica)
	Dozvola za gospodarenje otpadom za obavljanje djelatnosti sakupljanja i oporabe građevinskog otpada postupcima R5 i PU mobilnim uređajem za obradu otpada (KLASA:UP/I 351-02/15-11/06, URBROJ: 517-06-3-215-9)
	Upravni odjel za poljoprivredu i zaštitu okoliša Varaždinske županije, izdana 09.12.2016. u Varaždinu
	/

[bookmark: _Toc450561258][bookmark: _Toc473025897][bookmark: _Toc512501547]4. PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA TE OSTVARIVANJU CILJEVA

Na cijelom području Općine omogućeno je sakupljanje i odvoz otpada. Veći dio otpada u 2016. godini je sakupilo trgovačko društvo IVKOM d.d. iz Ivanca. U nastavku su prikazane vrste i količine sakupljenog otpada na području Općine Bednja (Tablica 3).

Miješani komunalni otpad (20 03 01)
Sukladno Odluci o pružanju javne usluge prikupljanja miješanog komunalnog otpada i prikupljanja biorazgradivog komunalnog otpada miješani komunalni otpad na području Općine sakuplja i odvozi trgovačko društvo IVKOM d.d. Ivanec u svim naseljima Općine. Otpad se prikuplja putem plastičnih posuda zapremnine 120 litara za korisnike individualnih stambenih građevina, odnosno putem plastičnih i metalnih kontejnera zapremnine 1,1 m3 za ostale korisnike. Tvrtka IVKOM d.d. prikuplja miješani komunalni otpad dva puta mjesečno. 
U 2016. godini je sa područja Općine sakupljeno 416,95 tona miješanog komunalnog otpada (u 2017. godini 324,4 tone) koji je zbrinut na odlagalištu „Jerovec“ u Gradu Ivancu.

Biorazgradivi otpad (20 02 01)
Sukladno članku 56. Zakona o održivom gospodarenju otpadom („Narodne novine“ br. 94/13 i 73/17) jedinice lokalne samouprave dužne su osigurati odvojeno sakupljanje biorazgradivog komunalnog otpada s ciljem kompostiranja, digestije ili energetske oporabe istog.
Ako proizvođač biorazgradivog komunalnog otpada posjeduje prostor gdje je moguće provesti kompostiranje, dužan je takav otpad kompostirati ili ga isporučiti fizičkoj ili pravnoj osobi koja provodi kompostiranje takvog otpada. Biorazgradivi komunalni otpad stanovništvo na području Općine odvaja te kompostira u vlastitom vrtu. Odvojeno sakupljanje biorazgradivog komunalnog otpada je i daljnji cilj Općine kako bi se smanjila količina miješanog komunalnog otpada.
Sukladno Odluci o pružanju javne usluge prikupljanja miješanog komunalnog otpada i prikupljanja biorazgradivog komunalnog otpada IVKOM d.d. može prikupljati izdvojeni biorazgradivi komunalni otpad na zahtjev korisnika. Ovisno o broju i sadržaju zahtjeva iz pojedinog naselja, IVKOM d.d. će odrediti vrstu posuda putem kojih će se prikupljati, odnosno odlagati biorazgradivi komunalni otpad. 

Krupni (glomazni) otpad (20 03 07)
Sukladno članku 35., stavka 1. Zakona o održivom gospodarenju otpadom („Narodne novine“ br. 94/13 i 73/17) jedinica lokalne samouprave dužna je odvojeno prikupljati krupni (glomazni) komunalni otpad na način da osigura uslugu prijevoza na zahtjev korisnika usluge (po pozivu).
Glomazni otpad iz kućanstva sačinjava:
· drvo (drveni stolovi, stolice, ormari…),
· plastika (plastični stolovi, stolice, čiste plastične bačve i posude, kanistri, kašete…),
· metali (metalno posuđe, limovi, mehanički aparati, metalni namještaj…),
· ostalo (madraci, tapecirani namještaj, tekstil…).
Glomazni otpad iz kućanstva ne sačinjava građevni otpad (beton, opeka, crijep, pločice, keramika, drvena i plastična stolarija, građevinski materijali od azbesta i gipsa, šuta…), opasni otpad, EE otpad, otpadne gume, otpadna vozila, otpadne baterije i akumulatori.
Zabranjeno je odlaganje krupnog (glomaznog) komunalnog otpada u spremnike ili vreće za odlaganje miješanog i biorazgradivog komunalnog otpada, zatim na dječja igrališta, javne zelene površine i parkove kao i svako mjesto koje nije predviđeno za to.
Na području Općine uslugu prijevoza krupnog (glomaznog) komunalnog otpada iz kućanstva se omogućuje na zahtjev stanovništva, te se prikuplja po pozivu vlasnika građevine odnosno korisnika. Potreba odvoza istog prijavljuje se telefonskim putem.
U 2016. godini se sakupilo 3,46 tona krupnog (glomaznog) otpada te se zbrinulo na odlagalištu „Jerovec“. 

Odvojeno sakupljanje otpada putem spremnika na javnoj površini
Na području Općine se na 3 lokacije na kojima se odvojeno sakuplja otpad putem spremnika na javnim površinama. Lokacije spremnika nalaze se ispred Doma zdravlja (papir i karton, plastika i staklo) i parkiralištu kod groblja (papir) u naselju Bednja. Planirano je povećanje lokacija na kojim će se odvojeno sakupljati otpad putem spremnika na javnim površinama i to odvojeno sakupljanje plastike, papira i stakla u naseljima Rinkovec, Bednja, Vrbno, Cvetlin i Trakošćan te tekstila u naselju Bednja. 

Odvojeno sakupljanje otpada putem kartonskih kutija
U Osnovnoj školi, područnim školama i Uprave Općine odvojeno se sakuplja papirna i kartonska ambalaža koju odvozi tvrtka IVKOM d.d. 2-3 puta godišnje.

Odvojeno sakupljanje otpada u reciklažnom dvorištu i akcijama prikupljanja otpada
Sukladno Odluci o pružanju javne usluge prikupljanja miješanog komunalnog otpada i prikupljanja biorazgradivog komunalnog otpada građani Općine Bednja imaju mogućnost otpreme posebnih vrsta otpada u reciklažno dvorište koje se nalazi unutar ograđenog dvorišta trgovačkog društva IVKOM d.d. Ivanec. 
Na području Općine Bednja planirana je nabavka mobilnog reciklažnog dvorišta koje će se razmještati po svim naseljima Općine te izgradnja i opremanje reciklažnog dvorišta na području naselja Bednja. Reciklažno dvorište za građevni otpad će Općina Bednja zajednički koristiti s Gradom Ivanec koje će se izgraditi uz postojeće odlagalište u Jerovcu sukladno Odluci o izgradnji i upravljanju reciklažnim dvorištem građevnog otpada („Službeni vjesnik Varaždinske županije“ br. 51/15).
Opasan EE otpad (20 01 35*) na području Općine sakuplja Obrt AUDIO TV VIDEO SERVIS „JURINJAK“ iz Krapine. Otpad se preuzima prema pozivu građana. U 2016. godini sakupljeno je 9,54 tona EE otpada.
Sveukupna evidentirana količina otpada u 2016. godini koja je sakupljena i odvezena sa područja Općine Bednje je iznosila 430,61 tona.
Na području Općine Bednja koji koriste uslugu prikupljanja, odvoza i zbrinjavanja otpada trgovačkog društva IVKOM d.d. Ivanec broj posuda za miješani komunalni otpad zapremnine 120 litara iznosi sveukupno 1.050. Od toga 861 posuda imaju kućanstva, 122 posude kućanstva kao povremeni korisnici (kuće za odmor tzv. vikendaši), 22 posude stanari te 45 posuda poslovni subjekti. 
Ciljevi gospodarenja otpadom koji su se ostvarili na području Općine Bednja, a odnose se na proizvedeni otpad, odvojeno sakupljeni otpad te odlaganje komunalnog i biorazgradivog otpada su sljedeći:
· stanovništvo Općine Bednja odvojeno sakuplja biorazgradivi komunalni otpad te je omogućeno prikupljanje biorazgradivog komunalnog otpada na zahtjev korisnika što dovodi do smanjenja miješanog komunalnog otpada na odlagalištima otpada što je sukladno članku 24. Zakona o održivom gospodarenju otpadom,
· sukladno članku 28. Zakona o održivom gospodarenju otpadom Općina Bednja je na svom području osigurala:
· javnu uslugu prikupljanja miješanog komunalnog otpada na „kućnom pragu“, dok se biorazgradivi otpad većinom kompostira u vlastitom vrtu unatoč tome što je stanovništvu omogućeno prikupljanje na zahtjev korisnika,
· odvojeno prikupljanje otpadnog papira, stakla, plastike putem spremnika na javnim površinama, krupnog (glomaznog) komunalnog otpada dok se ostale kategorije otpada mogu otpremiti u reciklažno dvorište koje se nalazi unutar ograđenog dvorišta trgovačkog društva IVKOM d.d. Ivanec.

Tablica 3. Grupe, vrste i količina otpada koja je sakupljena na području Općine Bednje u 2016. godini

	Grupa otpada
	Podgrupa otpada
	Ključni broj otpada
	Naziv otpada
	Sakupljači otpada
	Količina otpada (t)

	15 - Otpadna ambalaža; apsorbensi, tkanine za brisanje, filtarski materijali i zaštitna odjeća koja nije specificirana na drugi način
	15 01 - Ambalaža (uključujući odvojeno sakupljenu ambalažu iz komunalnog otpada)
	15 01 01
	Papirna i kartonska ambalaža
	IVKOM d.d.
	0,66

	20 - Komunalni otpad (otpad iz kućanstava i slični otpad iz ustanova i trgovinskih i proizvodnih djelatnosti) uključujući odvojeno sakupljene sastojke komunalnog otpada
	20 01 - Odvojeno sakupljeni sastojci komunalnog otpada (osim 15 01)
	20 01 35*
	Odbačena električna i elektronička oprema koja nije navedena pod 20 01 21* i 20 01 23*, koja sadrži opasne komponente
	AUDIO TV VIDEO SERVIS „JURINJAK“
	9,54

	
	20 03 - Ostali komunalni otpad
	20 03 01
	Miješani komunalni otpad
	IVKOM d.d.
	416,95

	
	
	20 03 07
	Glomazni otpad
	IVKOM d.d.
	3,46

	UKUPNO:
	430,61


Izvori: IVKOM d.d. Ivanec, obrt AUDIO TV VIDEO SERVIS „JURINJAK“ 2017.



[bookmark: _Toc512501548]5. GRAĐEVINE ZA GOSPODARENJE OTPADOM

Na području Općine Bednja ne postoje građevine i uređaji za gospodarenje otpadom niti odlagališta otpada. Zbrinjavanje i otpremanje otpada sa područja Općine Bednja većinom je osigurano na području Grada Ivanca (trgovačko društvo IVKOM d.d. Ivanec):
1. Odlagalište otpada „Jerovec“ (naselje Jerovec, Grad Ivanec),
2. Reciklažno dvorište (Vladimira Nazora 96 b, Ivanec, IVKOM d.d.).

Na području Općine Bednja planirana je nabavka mobilnog reciklažnog dvorišta koje će se razmještati po svim naseljima Općine te izgradnja i opremanje reciklažnog dvorišta na području naselja Bednja. Reciklažno dvorište za građevni otpad će Općina Bednja zajednički koristiti s Gradom Ivanec koje će se izgraditi uz postojeće odlagalište u Jerovcu sukladno Odluci o izgradnji i upravljanju reciklažnim dvorištem građevnog otpada („Službeni vjesnik Varaždinske županije“ br. 51/15).
Na lokaciji odlagališta „Piškornica“ (Općina Koprivnički Ivanec) planirani je regionalni centar za gospodarenje otpadom. 
[bookmark: _Toc448491729][bookmark: _Toc450561260][bookmark: _Toc473025899]

Odlagalište otpada „Jerovec“ (Grad Ivanec)
Odlagalište otpada „Jerovec“ nalazi se na k.č.br. 1133/6 k.o. Jerovec, Grad Ivanec, Varaždinska županija. Trgovačko društvo IVKOM d.d. posjeduje Dozvolu za gospodarenje otpadom (KLASA: UP/I 351-01/14-01/15, URBROJ: 2186/1-05/2-16-33) kojom se dozvoljava sakupljanje i zbrinjavanje otpada postupkom D1 na odlagalištu otpada „Jerovec“, Ivanec. Odlagalište otpada nalazi se cca 800 m sjeverno od naselja Jerovec (Grad Ivanec) i cca 1,2 km jugoistočno od naselja Dubravec (Općina Klenovnik). Smješteno je u napuštenim eksploatacijskim kopovima kremenog pijeska čija se intenzivnija eksploatacija provodila krajem 70-tih i početkom 80-tih godina. Odlagalište je započelo s radom 1989. godine. Na isto se odlaže otpad s područja 6 JLS (Grad Ivanec, Grad Lepoglava, Općine Maruševec, Klenovnik, Bednja i Donja Voća). Čitavo odlagalište se prostire na površini od cca 10 ha od čega je cca 6 ha pod otpadom. Ukupni kapacitet odlagališta iznosi 395.616 m3. 
Do uspostave cjelovitog sustava gospodarenja otpada sa RGCO PIškornica postojeće odlagalište otpada „Jerovec“ koristit će se za privremeno odlaganje komunalnog otpada.

Reciklažno dvorište (Vladimira Nazora 96 b, Ivanec, IVKOM d.d.)
Sukladno Odluci o pružanju javne usluge prikupljanja miješanog komunalnog otpada i prikupljanja biorazgradivog komunalnog otpada miješani komunalni otpad na području Općine sakuplja i odvozi trgovačko društvo građani Općine Bednja imaju mogućnost otpreme posebnih vrsta otpada u reciklažno dvorište koje se nalazi unutar ograđenog dvorišta trgovačkog društva IVKOM d.d. Ivanec. 
U reciklažno dvorište se zaprimaju posebne kategorije otpada sukladno Dodatku IV Pravilnika o gospodarenju otpadom („Narodne novine“ br. 117/17).

Planirano mobilno reciklažno dvorište u Općini Bednja

Općina planira nabaviti mobilno reciklažno dvorište koja će se prema rasporedu premještati od naselja do naselja čime bi se građanima Općine omogućilo odlaganje manjih količina posebnih kategorija otpada. 
Sukladno Pravilniku o gospodarenju otpadom („Narodne novine“ br. 117/17) mobilno reciklažno dvorište – mobilna jedinica mora udovoljiti sljedećim uvjetima:
· mora biti onemogućen dotok oborinskih voda na otpad
· mora biti postavljeno na način da je omogućen pristup vozilu, odnosno drugom prometnom sredstvu
· prikupljanje otpada mora se obavljati na način kojim je onemogućeno rasipanje i razlijevanje otpada
· utjecaj rada reciklažnog dvorišta na okolna zemljišta i zgrade mora biti sveden na najmanju moguću mjeru, a osobito u pogledu neugode koju može uzrokovati buka, prašina i/ili neugodni mirisi
· primarni spremnici koji se koriste moraju biti podesni za transport pri čemu ne smije doći do rasipanja i/ili prolijevanja otpada
· odredbama članka 18. i 19. ovoga Pravilnika i
· mora biti opremljeno vagom.
· Na mobilnom reciklažnom dvorištu – mobilnoj jedinici mora biti istaknuta oznaka koja sadrži:
· naziv »MOBILNO RECIKLAŽNO DVORIŠTE«
· tvrtku koja upravlja mobilnim reciklažnim dvorištem
· oznaku mobilnog reciklažnog dvorišta i
· radno vrijeme.

Planirano reciklažno dvorište (naselje Bednja)

Planirana je izgradnja i opremanje reciklažnog dvorišta u naselju Bednja. 
Sukladno članku 35. Zakona o održivom gospodarenju otpadom („Narodne novine“ br. 94/13 i 73/17) jedinica lokalne samouprave dužna je odvojeno prikupljati problematični otpad, otpadni papir, metal, staklo, plastiku i tekstil te krupni (glomazni) komunalni otpad na način da osigura funkcioniranje jednog reciklažnog dvorišta na svom području te obavještava kućanstva o lokaciji reciklažnog dvorišta. U reciklažnom dvorištu zaprimat će se otpad koji je naveden u Dodatku IV. Pravilnika o gospodarenju otpadom („Narodne novine“ br. 117/17). 

Sukladno Pravilniku o gospodarenju otpadom („Narodne novine“ br. 117/17), reciklažno dvorište u svom radu mora udovoljiti sljedećim uvjetima:
· da je označeno sukladno istom Pravilniku,
· da je opremljeno vagom,
· da je opremljeno videonadzorom ukoliko se u reciklažnom dvorištu obavlja trgovanje otpadom i
· propisanim člankom 6. stavcima 1. i 2. i člankom 10. istoga Pravilnika.
Opći uvjeti kojima mora udovoljiti građevina ili dio građevine u kojoj se obavlja postupak gospodarenja su:
· da je onemogućeno istjecanje oborinske vode koja je došla u doticaj s otpadom na tlo, u vode, podzemne vode i more,
· da je onemogućeno raznošenje otpada u okoliš, odnosno da je onemogućeno njegovo razlijevanje i ispuštanje u okoliš,
· da građevina ima podnu površinu otpornu na djelovanje otpada,
· da je neovlaštenim osobama onemogućen pristup otpadu,
· da je lokacija gospodarenja otpadom opremljena uređajima, opremom i sredstvima za dojavu i gašenje požara,
· da su na vidljivom i pristupačnom mjestu obavljanja tehnološkog procesa postavljene upute za rad,
· da je mjesto obavljanja tehnološkog procesa opremljeno rasvjetom,
· da je lokacija gospodarenja otpadom označena sukladno istom Pravilniku,
· da je do lokacije gospodarenja otpadom omogućen nesmetan pristup vozilu i,
· da je lokacija gospodarenja otpadom opremljena s opremom i sredstvima za čišćenje rasutog i razlivenog otpada ovisno o kemijskim i fizikalnim svojstvima otpada.
Ako obavljanje postupka gospodarenja otpadom uključuje gospodarenje opasnim otpadom potrebno je udovoljiti i slijedećim uvjetima:
· da je građevina natkrivena i
· da je onemogućen dotok oborinskih voda na otpad.
Na glavnom ulazu u Reciklažno dvorište mora biti istaknuta oznaka koja sadrži:
· naziv »RECIKLAŽNO DVORIŠTE«
· tvrtku koja upravlja reciklažnim dvorištem
· oznaku reciklažnog dvorišta i
· radno vrijeme.

Planirano reciklažno dvorište za građevni otpad (Grad Ivanec)
Reciklažno dvorište za građevni otpad će se zajednički koristiti s Gradom Ivanec. Navedeno će se izgraditi uz postojeće odlagalište u Jerovcu sukladno Odluci o izgradnji i upravljanju reciklažnim dvorištem građevnog otpada („Službeni vjesnik Varaždinske županije“ br. 51/15).

Regionalni centar za gospodarenje otpada (RCGO) „Piškornica“ (Koprivnički Ivanec)
Društvo PIŠKORNICA d.o.o. RCGO osnovale su Krapinsko-zagorska, Međimurska, Varaždinska i Koprivničko-križevačka županija te Općina Koprivnički Ivanec radi provođenja Projekta izgradnje Regionalnog centra za gospodarenje otpadom sjeverozapadne Hrvatske, na lokaciji Piškornica (Općina Koprivnički Ivanec). RCGO Piškornica namijenjen je zbrinjavanju miješanog komunalnog i neopasnog proizvodnog otpada s područja četiri županije sjeverozapadne Hrvatske (Koprivničko-križevačke, Krapinsko-zagorske, Međimurske i Varaždinske) s ukupno 538.231 stanovnika.
Trgovačko društvo PIŠKORNICA d.o.o. – regionalni centar za gospodarenje otpadom sjeverozapadne Hrvatske osnovano je 12. ožujka 2009. godine u Koprivnici te je upisano u Sudskom registru Trgovačkog suda u Bjelovaru. Tvrtka je u vlasništvu Koprivničko-križevačke, Krapinsko-zagorske, Međimurske i Varaždinske županije, te Općine Koprivnički Ivanec.
Odluka o proglašenju projekta pod nazivom Regionalni centar za gospodarenje otpadom (RCGO) sjeverozapadne Hrvatske Piškornica, strateškim projektom Republike Hrvatske („Narodne novine“ br. 72/14) donesena je 13. lipnja 2014. godine. 

Općina Bednja je potpisala 20.09.2011. godine Sporazum o preuzimanju otpada sa društvom PIŠKORNICA d.o.o. Njime se PIŠKORNICA d.o.o. obvezuje preuzeti sav komunalni otpad s područja Općine Bednja, otpad koji nastaje čišćenjem javnih površina i otpad sličan otpadu u kućanstvu koji nastaje u gospodarstvu, ustanovama i uslužnim djelatnostima, a koji po količini ne premašuje uobičajene vrijednosti i uobičajeni način predaje.
PIŠKORNICA d.o.o. će preuzeti s područja Bednja i neopasni proizvodni otpad, tj. otpad koji nastaje u proizvodnim procesima u gospodarstvu, ustanovama i uslužnim djelatnostima, a po količinama, sastavu i svojstvima se razlikuje od komunalnog otpada.

Sukladno Planu gospodarenja otpadom Republike Hrvatske za razdoblje od 2017. do 2022. godine („Narodne novine“ br. 3/17). status projekta RCGO Piškornica je priprema dokumentacije za prijavu projekata za EU sufinanciranje.

[bookmark: _Toc512501551]6. LOKACIJE ONEČIŠĆENE OTPADOM

Sukladno članku 36. Zakona o održivom gospodarenju otpadom („Narodne novine“ br. 94/13 i 73/17) komunalni redar osigurava provedbu obveza sprječavanja odbacivanja otpada na način suprotan propisima te uklanjanje tako odbačenog otpada, a to su:

1. mjere za sprječavanje nepropisnog odbacivanja otpada:
a) uspostava sustava za zaprimanje obavijesti o nepropisno odbačenom otpadu,
b) uspostava sustava evidentiranja lokacija odbačenog otpada,
c) provedba redovitog godišnjeg nadzora područja jedinice lokalne samouprave radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada;
2. mjere za uklanjanje otpada odbačenog u okoliš:
a) komunalni redar rješenjem naređuje vlasniku ili posjedniku nekretnine na kojem je nepropisno odložen otpad uklanjanje tog otpada,
b) tim rješenjem se određuje: lokacija odbačenog otpada, procijenjena količina otpada, obveznik uklanjanja otpada, te obveza uklanjanja otpada predajom ovlaštenoj osobi za gospodarenje tom vrstom otpada u roku koji ne može biti duži od 6 mjeseca od dana zaprimanja rješenja,
c) ako nakon isteka roka navedenog rješenja obveza nije izvršena, jedinica lokalne samouprave je dužna osigurati uklanjanje tog otpada predajom ovlaštenoj osobi za gospodarenje tom vrstom otpada,
d) jedinica lokalne samouprave je dužna navedene podatke o otpadu unositi u informacijski sustav gospodarenja otpadom te napraviti izvješće o lokacijama i količinama odbačenog otpada na temelju čega se provode posebne mjere sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

Općina Bednja je u listopadu 2009. izradila Plan sanacije ilegalnih odlagališta Općine Bednja. Plan je izradila tvrtka „IPZ Uniprojekt TERRA“ d.o.o. iz Zagreba. 
S Fondom za zaštitu okoliša i energetsku učinkovitost Općina Bednja sklopila je Ugovor (KLASA: 351-04/08-02/0118, URBROJ: 563-03-10-4) dana 23.07.2010. godine o sufinanciranju sanacije lokacija nepropisno odbačenog otpada. Jedan dio lokacija sa nepropisno odbačenim otpadom se sanirao, a otpad je odvezla i zbrinula tvrtka IVKOM d.d. na odlagalištu otpada „Jerovec“ u Ivancu. U Tablici 4. prikazane su preostale lokacije sa nepropisno odbačenim otpadom.



Tablica 4. Lokacije nepropisno odbačenog otpada na području Općine Bednje
	REDNI BROJ
	MJESNI ODBOR
	DIVLJE ODLAGALIŠTE
	LOKACIJA
	PROCJENJENA KOLIČINA OTPADA (m3)
	STRUKTURA OTPADA

	1. 
	M.O. RINKOVEC
	Raskršće prema svetom Josipu
	k.č. br. 4301/4 k.o. Rinkovec
	3
	miješani otpad

	2. 
	M.O.  ŠINKOVICA BEDNJANSKA
	Diguli – Vidranci
	k.č. br. 6218 k.o. Bednja
	2
	miješani otpad

	3. 
	M.O. VRBNO
	Kolačko – Meliša
	k.č. br. 5238 k.o. Bednja
	2
	miješani otpad

	4. 
	
	Grabari
	k.č. br. 5511 k.o. Šaša
	5
	miješani otpad

	5. 
	
	Brački
	k.č. br. 8650 k.o. Šaša
	1
	miješani otpad

	6. 
	
	Dionica prema Maclju
	uz k.č. br. 216/9 k.o. Šaša
	3
	miješani otpad

	7. 
	M.O. JEŽOVEC
	Gašparići
	k.č. br. 4441 k.o. Šaša
	2
	miješani otpad

	8. 
	
	kod transformatora
	k.č. br. 4118, 4105 k.o. Šaša
	4
	miješani otpad

	9. 
	M.O. JAMNO – BREZOVA GORA
	Funtači
	k.č. br. 2515 k.o. Trakošćan
	1
	miješani otpad

	10. 
	
	raskršće prema zaseoku Salski
	k.č. br. 2520 k.o. Trakošćan
	2
	miješani otpad

	11. 
	M.O. CVETLIN
	Monterići – Laperski
	k.č. br. 349 k.o. Trakošćan
	1
	miješani otpad

	12. 
	
	Školniki
	k.č. br. 6750 k.o. Trakošćan
	2
	miješani otpad

	13. 
	
	Šveci – Šoket
	k.č. br. 7336 k.o. Trakošćan
	7
	miješani otpad

	14. 
	
	Belčići – Tepolje
	k.č. br. 2099 k.o. Trakošćan
	3
	miješani otpad

	15. 
	
	Dionica prema crkvi
	k.č. br. 1613 k.o. Trakošćan
	8
	miješani otpad

	16. 
	M.O Bednja
	Husnjaki
	[bookmark: _GoBack]k.č.br. 1655 k.o. Bednja
	2
	Miješani otpad



Općina Bednja provodi posebne mjere sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada. 

Također je uspostavljen sustav za zaprimanje obavijesti o nepropisno odbačenom otpadu na mrežnim stranicama Općine Bednja na koji se može poslati obavijest ili javiti o odbačenom otpadu.

Na lokacijama nepropisno odbačenog otpada provode se sljedeće posebne mjere:
· učestala kontrola lokacija putem komunalnog redarstva,
· postave znakova upozorenja o zabrani odbacivanja otpada,
· postava informacija o telefonskom broju na koji je moguće prijaviti nepropisno odbacivanje otpada.
Lokacije nepropisno odbačenog otpada će se sanirati tijekom akcija prikupljanja otpada („Zelena čistka“) (Poglavlje 7.2.).


[bookmark: _Toc512501552]7. MJERE POTREBNE ZA OSTVARENJE CILJEVA PLANA GOSPODARENJA OTPADOM
[bookmark: _Toc512501553]7.1. Mjere za ostvarivanje ciljeva smanjivanja ili sprječavanja nastanka otpada

Preventivne mjere za izbjegavanje i smanjenje količine otpada su univerzalne mjere koje se mogu primijeniti na bilo kojem području i za bilo koje vrste otpada.
Sukladno Planu gospodarenja otpadom Republike Hrvatske za razdoblje od 2017. do 2022. godine („Narodne novine“ br. 3/17) se predlaže održiv rast, tj. prelazak s postojećeg, linearnog, na kružno gospodarstvo, ekonomski model koji osigurava održivo gospodarenje resursima i produživanje životnog vijeka materijala i proizvoda. Cilj ovog modela je svesti nastajanje otpada na najmanju moguću mjeru.
Za prelazak na kružno gospodarstvo potrebne su promjene postojećeg gospodarskog sustava i inovacije, ne samo u tehnologiji, već i u organizaciji, društvu, metodama financiranja i politici. 
Mjere sprječavanja nastanka otpada sukladno Plana gospodarenja otpadom Republike Hrvatske su za razdoblje od 2017. do 2022. godine („Narodne novine“ br. 3/17):
1. Mjere koje mogu utjecati na okvirne uvjete koji se odnose na stvaranje otpada:
a) poticanje ponovnog korištenja materijala od rušenja,
b) organizacija informativno-edukativnih kampanja na temu sprječavanja nastanka otpada od hrane,
c) rad na unaprjeđenju sustava prikupljanja i obrade podataka o otpadu od hrane;
2. Mjere koje mogu utjecati na dizajn i fazu proizvodnje i distribucije:
a) promicanje održive gradnje,
b) uspostava sustava doniranja hrane;
3. Mjere koje mogu utjecati na fazu potrošnje i korištenja:
a) organizacija komunikacijske kampanje za građane,
b) poticanje sprječavanja nastanka otpadnih plastičnih vrećica,
c) promicanje kućnog kompostiranja,
d) poticanje „zelene“ i održive javne nabave,
e) poticanje razmjene i ponovne uporabe proizvoda (obnova, popravak, preprodaja, ponovna proizvodnja i nadogradnja proizvoda).
Ovim Planom predviđene su opće mjere za izbjegavanje nastanka i smanjenje količina generiranog otpada:

Opće mjere za izbjegavanje nastanka i smanjenje količina generiranog otpada u proizvodnji:
1. izbjegavati nastanak otpada u proizvodnji razvojem tehnologije koja ne stvara otpad,
2. vraćati otpad u vlastitu proizvodnju, upućivati ga na recikliranje i koristiti u drugim proizvodnim procesima,
3. poticati ponovno korištenje materijala od rušenja te pružanje informacija o tehnikama sprječavanja nastanka otpada s ciljem jednostavnije primjene najboljih raspoloživih tehnika u industriji čime se sprječava nastanak građevnog otpada,
4. proizvoditi robu koja nakon upotrebe ima manje otpada kojeg treba obraditi,
5. pri proizvodnji za tržište izbjegavati oblikovanje proizvoda s pretjeranom količinom ambalaže i štetnosti otpada,
6. proizvod na tržište davati u najnužnijoj ambalaži i ne pakirati ga u ambalažu koja služi za jednokratnu upotrebu, a nakon toga se odbacuje kao otpad.

Opće mjere za izbjegavanje nastanka i smanjenje količina generiranog otpada u potrošnji:
1. ne kupovati proizvode koji se ne mogu reciklirati, pri kupovanju preferirati povratnu ambalažu (izbjegavati robu u jednokratnoj ambalaži), smanjiti korištenje plastičnih vrećica, slične ambalaže i dr.,
2. koristiti medije i obrazovne institucije za edukaciju proizvođača i potrošača o mogućim načinima izbjegavanja nastanka otpada i/ili njegovog smanjenja,
3. stimulirati kupovine ekološki prihvatljivih proizvoda.

Mjere za unapređivanje sustava odvojenog sakupljanja i recikliranja otpada:
1. uspostaviti funkcionalne sustave sakupljanja i recikliranja pojedinih komponenata komunalnog otpada (staklo, papir, plastika, metali, razgradivi otpad iz kuhinja i vrtova itd.),
2. organizacija kampanje za podizanje svijesti i pružanja informacija usmjereno na širu javnost ili određenu kategoriju potrošača čime se sprječava nastanak komunalnog i biootpada,
3. uspostava sustava doniranja hrane čime se sprječava nastanak biootpada,
4. uvoditi sustave odvojenog sakupljanja komunalnog otpada.


[bookmark: _Toc512501554]7.2. Izobrazno-informativne aktivnosti i akcije prikupljanja otpada

Ovim Planom predložene su opće mjere edukacije i informiranja:
1. edukacija javnosti, stručnjaka i upravnih struktura Općine za rješavanje problema gospodarenja otpadom,
2. poticati aktivnu suradnju s ekološkim udrugama i svim zainteresiranim pravnim i fizičkim osobama na implementaciji mjera i kontroli provedbe mjera za izbjegavanje i smanjenje količine otpada,
3. osnovne informacije o mogućnostima izbjegavanja i smanjenja otpada pružiti u svim komunikacijskim sredstvima i dokumentima (radio, TV i novine), na panoima, vozilima, u reciklažnim dvorištima, na lokacijama spremnika za odvojeno sakupljanje otpada na javnim površinama, itd.,
4. uvesti „otvoreni telefon“ za komunikaciju s građanima i izraditi informativne web stranice i/ili koristiti institucije Zelenog telefona i njegove postojeće infrastrukture,
5. kreirati informacije, ekološke poruke i savjete s ciljem edukacije građana (ciljnih skupina) te poticati na pravilno gospodarenje otpadom,
6. izraditi edukacijski i promidžbeni materijal za pojedine programe (papir, staklo, biootpad, ostatni otpad, nepropisno odlagan otpad i dr.),
7. istraživati javno mišljenje o poznavanju sustava gospodarenja otpadom i zaštiti okoliša općenito,
8. oglašavati postojanje, lokaciju i uporabu spremnika za odvojeno sakupljanje otpada na javnim površinama te ostalih objekata za prihvat otpada na području Općine.

Izobrazno-informativne aktivnosti
Nužnost uključivanja javnosti u ispunjavanje ciljnih vrijednosti i zadataka iz područja gospodarenja otpadom prepoznaju donositelji političkih odluka, dionici zaduženi za gospodarenje otpadom Općine kao i niz drugih dionika.
Javnost uključuje raznolike skupine, primjerice: lokalno stanovništvo, zemljoposjednike, vlasnike nekretnina, djecu školskog uzrasta, kao i nevladine organizacije. Svaka od tih skupina ima različite zadatke sposobnosti u vezi gospodarenja otpadom. Stoga za učinkovito uključivanje tih skupina treba provoditi individualiziranu strategiju pristupa interesnim skupinama.
Nekoliko je načina za podizanje svijesti javnosti vezano uz problematiku otpada i pružanje informacija kako s njim postupati.
Osvješćivanje se može postići putem informativnih kampanja ili smjernica. Kada se započinje s novom inicijativom, poput sakupljanja baterija ili EE opreme iz kućanstava, odgovarajućim medijem se mogu pokazati TV spotovi ili oglasi u novinama.
Drugi medij za informacije je Internet. Dizajniranje internet stranice na kojoj javnost može pronaći plan gospodarenja otpadom i letke relativno je lako i nije skupo. Internet stranica može biti proširena i s odgovorima na često postavljana pitanja i relevantnim poveznicama na druge internet stranice na kojima korisnik može pronaći dodatne informacije. Na lokalnoj ili regionalnoj razini, kompetentna vlast ili tvrtka koja se bavi gospodarenjem otpadom može uspostaviti dežurni telefon ili komunikaciju putem elektroničke pošte kako bi omogućili građanima postavljanje pitanja vezana uz sustav gospodarenja otpadom.
Također postoji mogućnost učenja-kroz-primjenu, npr. putem obučenog osoblja u reciklažnim dvorištima koje pomaže građanima da ispravno odvoje svoj otpad.
Sukladno članku 39. Zakona o gospodarenju otpadom („Narodne novine“ br. 94/13 i 73/17) jedinice lokalne samouprave su dužne osigurati godišnju provedbu izobrazno-informativnih aktivnosti (javne tribine, informativne publikacije o gospodarenju otpadom, objava specijaliziranih priloga na televiziji i radiju) te ažurno održavati mrežne stranice s informacijama o gospodarenju otpadom na svojem području.
Sukladno Planu gospodarenja otpadom Republike Hrvatske za razdoblje od 2017. do 2022. godine („Narodne novine“ br. 3/17) jedan od osnovnih ciljeva gospodarenja otpadom RH je kontinuirano provođenje izobrazno-informativne aktivnosti čije mjere su izrada programa izobrazno-informativnih aktivnosti u održivom gospodarenju otpadom, provedba aktivnosti predviđenih navedenim programom te provedba nacionalne kampanje na temu održivog gospodarenja otpadom. 
Na području Općine Bednja postoji provedba izobrazno-informativnih aktivnosti, poput podjele brošura o gospodarenju otpadom („Naputak građanima za odvojeno skupljanje otpada“), ažurno objavljivanje informacije o gospodarenju otpadom na službenim stranicama Općine Bednje i trgovačkog društva IVKOM d.d. te obavještavanje građana o obvezi razvrstavanja i prikupljanja otpada putem regionalnih radio stanica. Učenje kroz praksu, odgoj, obrazovanje djece i edukacija odraslih te njihov odnos prema okolišu se može postići i kroz akcije prikupljanja otpada „Zelena čistka“ (navedeno u sljedećem poglavlju).

Akcija prikupljanja otpada
Sukladno članku 40. Zakona o gospodarenju otpadom („Narodne novine“ br. 94/13 i 73/17) pravna i fizička osoba-obrtnik, u suradnji s osobom koja posjeduje važeću dozvolu za gospodarenje vrstom otpada koji će se prikupljati akcijom, može organizirati akciju prikupljanja određenog otpada u svrhu provedbe sportskog, edukativnog, ekološkog ili humanitarnog sadržaja ako je ishodila suglasnost upravnog odjela jedinice lokalne samouprave nadležnog za poslove zaštite okoliša.
Sukladno članku 30. stavka 1. Pravilnika o građevnom otpadu i otpadu koji sadrži azbest („Narodne novine“ br. 69/16) na internetskim stranicama Općine Bednja upućen je Poziv svim vlasnicima/korisnicima građevina u kojima se nalazi azbest (salonit ploče). Time su pozvani svi vlasnici/korisnici građevina u kojima se nalazi azbest (salonit ploče) s područja Općine da dostave podatke o lokacijama na kojima se nalaze takvi objekti (kuće, poljoprivredni objekti, garaže, klijeti i slično), procjeni količine, vrsti i statusu materijala. 

Sukladno Planu gospodarenja otpadom Republike Hrvatske za razdoblje od 2017. do 2022. godine („Narodne novine“ br. 3/17) jedna od mjera gospodarenja otpadom RH je sanacija lokacija onečišćenih otpadom odbačenim u okoliš što uključuje uklanjanje otpada odbačenog u okoliš, uključujući speleolološke objekte te sprječavanje ponovnog odbacivanja otpada na tim lokacijama.
Osoba kojoj je izdana suglasnost dužna je osigurati predaju prikupljenog otpada akcijom osobi koja posjeduje važeću dozvolu.
Nadležni upravni odjel najkasnije mjesec dana prije početka akcije osigurava dostavu podataka o akciji u informacijski sustav gospodarenja otpadom. Trajanje akcije ograničeno je na najviše 30 dana.
Osoba koja organizira akciju smatra se vlasnikom prikupljenog otpada tijekom trajanja akcije.
Osoba koja organizira akciju obvezna je u roku osam dana od završetka akcije dostaviti nadležnom upravnom odjelu izvješće o provedenoj akciji. Nadležni upravni odjel dužan je dostaviti izvješće o provedenim akcijama na svojem području HAOP-u do 31. ožujka tekuće godine za prethodnu kalendarsku godinu.
Na području Općine Bednja su se organizirale akcije prikupljanja otpada („Zelena čistka“) u svrhu sanacije lokacija nepropisno odbačenog otpada. Kako se sve lokacije nepropisno odbačenog otpada nisu sanirale, akcije prikupljanja otpada će se na području Općine i dalje provoditi.

Integralni koncept gospodarenja otpadom sadrži osnovna načela izbjegavanja nastanka otpada, vrednovanja otpada čiji se nastanak nije mogao izbjeći (materijalna, biološka i energetska reciklaža) te odlaganje otpada koji se ne može drugačije iskoristiti.
Postupanje s otpadom na području Općine Bednja potrebno je razvijati u skladu s ciljem ostvarivanja integralnog koncepta gospodarenja otpadom, čije su osnove:
· odvajanje gospodarskog rasta od porasta količina nastalog otpada,
· sprječavanje nenadziranog postupanja s otpadom,
· smanjenje ukupne mase otpada koja se odlaže na odlagališta, 
· smanjenje emisija onečišćujućih tvari za okoliš te opasnosti za zdravlje ljudi i okoliš,
· iskorištavanje vrijednih svojstava pojedinih vrsta otpada u materijalne svrhe,
· educirati stanovništvo za korištenje ekološko prihvatljivih proizvoda
· kontrolirano odlaganje ostatnog otpada,
· saniranje otpadom onečišćenog tla.

Opći ciljevi u gospodarenju otpadom sukladno Planu gospodarenju otpadom Republike Hrvatske za razdoblje 2017. – 2022. („Narodne novine“ br. 3/17) su:
· smanjenje ukupne količine proizvedenog komunalnog otpada za 5% u odnosu na ukupno proizvedenu količinu komunalnog otpada u 2015. godini,
· odvojeno prikupiti 60% komunalnog otpada (prvenstveno papir, karton, staklo, plastika, metal, biootpad i dr.),
· odvojeno prikupiti 40% biootpada iz komunalnog otpada,
· odložiti manje od 25% komunalnog otpada,
· unaprijediti nadzor nad gospodarenjem otpadom.
Sukladno članku 35. Zakona o održivom gospodarenju otpadom („Narodne novine“ br. 94/13 i 73/17) jedinica lokalne samouprave izvršava obvezu odvojenog prikupljanja problematičnog otpada, otpadnog papira, metala, stakla, plastike i tekstila te krupnog (glomaznog) komunalnog otpada na način da se osigura:
· postavljanje odgovarajućeg broja i vrsta spremnika za odvojeno sakupljanje problematičnog otpada, otpadnog papira, metala, stakla, plastike i tekstila, koji nisu obuhvaćeni sustavom gospodarenja posebnom kategorijom otpada, na javnoj površini,
· obavještavanje kućanstva o lokaciji i izmjeni lokacije mobilnog reciklažnog dvorišta, spremnika za odvojeno sakupljanje otpadnog papira, , stakla, plastike i tekstila,
· uslugu prijevoza krupnog (glomaznog) komunalnog otpada na zahtjev korisnika usluge.

Način postupanja s opasnim otpadom i posebnim kategorijama otpada je utvrđen sljedećim Pravilnicima:
· Zakon o održivom gospodarenju otpadom („Narodne novine“ br. 94/13 i 73/17),
· Pravilnik o gospodarenju otpadom („Narodne novine“ br. 117/17),
· Pravilnik o gospodarenju otpadnim tekstilom i otpadnom obućom („Narodne novine“ br. 99/15),
· Pravilnik o ambalaži i otpadnoj ambalaži („Narodne novine“ br. 88/15, 78/16 i 116/17),
· Uredba o gospodarenju otpadom ambalažom („Narodne novine“ br. 97/15),
· Pravilnik o gospodarenju otpadnim gumama („Narodne novine“ br. 113/16),
· Pravilnik o gospodarenju otpadnim uljima („Narodne novine“ br. 124/06, 121/08, 31/09, 156/09, 91/11, 45/12 i 86/13),
· Pravilnik o gospodarenju otpadnim baterijama i akumulatorima („Narodne novine“ br. 133/06, 31/09, 156/09, 45/12 i 86/13),
· Uredba o gospodarenju otpadnim baterijama i akumulatorima („Narodne novine“ br. 105/15),
· Pravilnik o gospodarenju otpadnim vozilima („Narodne novine“ br. 125/15 i 90/16),
· Uredba o gospodarenju otpadnim vozilima („Narodne novine“ br. 112/15),
· Pravilnik o gospodarenju medicinskim otpadom ("Narodne novine" br. 72/07 i 50/15),
· Pravilnik o gospodarenju otpadnom električnom i elektroničkom opremom („Narodne novine“ br. 42/14, 48/14, 107/14 i 139/14),
· Pravilnik o gospodarenju polikloriranim bifenilima i polikloriranim terfenilima ("Narodne novine" br. 103/14),
· Pravilnik o gospodarenju otpadom od istraživanja i eksploatacije mineralnih sirovina ("Narodne novine" br. 128/08),
· Pravilnik o građevnom otpadu i otpadu koji sadrži azbest („Narodne novine“ br. 69/16),
· Pravilnik o gospodarenju muljem iz uređaja za pročišćavanje otpadnih voda kada se mulj koristi u poljoprivredi („Narodne novine“ br. 38/08),
· Pravilnik o gospodarenju otpadom iz proizvodnje titan-dioksida („Narodne novine“ br. 117/14). 

Opasni otpad je otpad koji posjeduje jedno ili više opasnih svojstva određenih Dodatkom III. Zakona o održivom gospodarenju otpadom („Narodne novine“ br. 94/13 i 73/17), dok je problematični otpad opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se problematičnim otpadom smatra sve dok se nalazi kod proizvođača tog otpada.
U opasni otpad u komunalnom otpadu spadaju: 
· akumulatori,
· baterije,
· lijekovi (citotoksici, citostatici),
· ostaci boja i lakova i otapala,
· tiskarske boje, fotografske kemikalije,
· stara ulja i masti,
· sredstva za zaštitu bilja,
· fluorescentne cijevi, živine i ostale sijalice koje sadrže otrovne supstance,
· kemikalije,
· EE otpad koji sadrži opasne tvari,
· ambalaža koja sadrži opasne tvari,
· prazni spremnici pod tlakom (bočice pod pritiskom).
Navedeni opasni otpad koji se stvara u domaćinstvima zahtjeva poseban tretman budući da se ubraja u opasni otpad. Opasan otpad se sa područja Općine Bednja otprema u reciklažno dvorište trgovačkog društva IVKOM d.d. ili predaje ovlaštenim sakupljačima na daljnji postupak (obrt AUDIO TV VIDEO SERVIS „JURINJAK“ iz Krapine koji sakuplja opasan EE otpad). Navedeni otpad će se odvojeno sakupljati u planiranom mobilnom reciklažnom dvorištu te reciklažnom dvorištu u naselju Bednja.

Posebnom kategorijom otpada smatra se: biootpad, otpadni tekstil i obuća, otpadna ambalaža, otpadne gume, otpadna ulja, otpadne baterije i akumulatori, otpadna vozila, otpad koji sadrži azbest, medicinski otpad, otpadni električni i elektronički uređaji i oprema, otpadni brodovi, morski otpad, građevni otpad, otpadni mulj iz uređaja za pročišćavanje otpadnih voda, otpad iz proizvodnje titan dioksida, otpadni poliklorirani bifenili i poliklorirani terfenili.
Na području Općine Bednja prikupljanje posebnih kategorija otpada obavljaju tvrtke koje posjeduju odgovarajuću dozvolu za gospodarenje tim kategorijama otpada (sakupljanje, prijevoz, oporabu i zbrinjavanje i druge obrade otpada, uključujući nadzor nad tim postupcima te nadzor i mjere koje se provode na lokacijama nakon zbrinjavanja otpada te radnje koje poduzimaju trgovci otpadom ili posrednici).
Posebne kategorije otpada će se odlagati u spremnike za odvojeno sakupljanje otpada na javnim površinama Općine Bednja (npr. tekstil), u planiranom mobilnom reciklažnom dvorištu te planiranom reciklažnom dvorištu u naselju Bednja. 

Otpadni tekstil i obuća
Sukladno članku 7. Pravilnika o gospodarenju otpadnim tekstilom i otpadnom obućom („Narodne novine“ br. 99/15) proizvođač otpadnog tekstila i otpadne obuće koja potječe iz kućanstva, dužan je otpadni tekstil i otpadnu obuću predati:
· davatelju usluge putem spremnika za odvojeno prikupljanje otpadnog tekstila i otpadne obuće postavljenog na javnoj površini,
· osobi koja upravlja odgovarajućim reciklažnim dvorištem ili
· prodavatelju sukladno članku 5. istog Pravilnika.

Električni i elektronički otpad (EE otpad)
Sukladno članku 13. Pravilnika o gospodarenju otpadnom električnom i elektroničkom opremom („Narodne novine“ br. 42/14, 48/14, 107/14 i 139/14) posjednik EE otpada obvezan je istog odvajati od miješanog komunalnog otpada i od ostalih vrsta otpada te ga predati u cijelosti i u stanju iz kojeg je vidljivo da nije prethodno rastavljan radi vađenja zasebnih komponenti ili dijelova. Takvim EE otpadom smatraju se i prethodno nerastavljeni dijelovi EE opreme koja se sastoji od više cjelina (npr. monitori računala, elektromotori crpki ili kompresora i sl.).
EE otpad na području Općine Bednja sakuplja obrt AUDIO TV VIDEO SERVIS „JURINJAK“ iz Krapine prema pozivu korisnika. 

Otpadna vozila
Sukladno članku 16. istog Pravilnika posjednik otpadnog vozila prilikom predaje otpadnog vozila sakupljaču obvezan je predati:
· dokaz o vlasništvu,
· dokaz o pravu na predaju otpadnog vozila na oporabu,
· dokaz da je za predmetno vozilo plaćena naknada gospodarenja Fondu za zaštitu okoliša i energetsku učinkovitost ili 
· potvrdu o provjeri registriranosti vozila u Republici Hrvatskoj.
Posjednik otpadnog vozila prilikom predaje cjelovitog otpadnog vozila sakupljaču ima pravo na naknadu koju mu isplaćuje sakupljač na temelju vaganja utvrđene mase predanog otpadnog vozila, a koja ne može biti veća od mase vozila iskazane u prometnoj dozvoli, i iznosa jedinične naknade, posjedniku obračunati i isplatiti naknadu.
Jedinica lokalne samouprave otpadna vozila uklonjena sukladno Zakonu o održivom gospodarenju otpadom („Narodne novine“ br. 94/13 i 73/17) i posebnim propisima predaje sakupljaču uz zapisnik komunalnog redarstva na Obrascu OV2 (Prilog IV Pravilnika).
Na području Općine Bednja otpadna vozila sakupljaju tvrtke CE-ZA-R d.o.o. i UNIVERZAL d.o.o. iz Varaždina po pozivu korisnika.

Otpadne gume
Sukladno članku 4. Pravilnika o gospodarenju otpadnim gumama („Narodne novine“ br. 113/16) način gospodarenja s otpadnim gumama je skup mjera koje obuhvaćaju sakupljanje i oporabu otpadnih guma radi korištenja u materijalne ili energetske svrhe. 
Odvojeno sakupljanje otpadnih guma osigurava se putem ovlaštenih sakupljača. Otpadne gume ne smiju se odlagati na odlagališta. Posjednici otpadne gume mogu predati u reciklažno dvorište, vulkanizeru prilikom zamjene guma ili na skladište sakupljača. Ovlašten sakupljač dužan je preuzeti otpadne gume bez naplate od posjednika otpadnih guma.
Stare gume sa područja Općine Bednja građani mogu predati vulkanizeru ili u reciklažno dvorište trgovačkog društva IVKOM d.d. u Ivancu.

Otpad koji sadrži azbest
Sukladno Pravilniku o građevnom otpadu i otpadu koji sadrži azbest („Narodne novine“ br. 69/16) Općina Bednja je raspisala Poziv svim vlasnicima/korisnicima građevina u kojima se nalazi azbest (salonit ploče). Time su pozvani svi vlasnici/korisnici građevina u kojima se nalazi azbest (salonit ploče) s područja Općine da dostave podatke o lokacijama na kojima se nalaze takvi objekti (kuće, poljoprivredni objekti, garaže, klijeti i slično), procjeni količine, vrsti i statusu materijala. 

Građevni otpad
Tvrtka BT d.o.o. Babinec iz Cestice na području Varaždinske županije obavlja djelatnost sakupljanja i oporabe građevinskog otpada postupcima R5 i PU mobilnim uređajem za obradu otpada.
Otpad se prikuplja od posjednika (vlasnika građevine, investitora, izvođača radova ili ostalih sakupljača neopasnog građevinskog otpada koji taj otpad predaju na obradu). Prilikom preuzimanja otpada od pravnih ili fizičkih osoba, otpad se vizualno pregledava te se usklađuje prateća dokumentacija. Ukoliko se utvrdi da otpad ne odgovara predmetnom ključnom broju ili posjednik ne posjeduje potrebnu dokumentaciju, otpad se ne preuzima.

Reciklažno dvorište za građevni otpad će se koristiti zajednički s Gradom Ivanec koji će se izgraditi uz postojeće odlagalište u Jerovcu sukladno Odluci o izgradnji i upravljanju reciklažnim dvorištem građevnog otpada („Službeni vjesnik Varaždinske županije“ br. 51/15).

Biootpad kao posebna kategorija otpada je detaljnije obrađena u poglavlju 9. 

Gospodarenje komunalnim otpadom je ovisno o prostornim mogućnostima područja gospodarenja, ekonomskoj opravdanosti odnosno dostupnosti odgovarajuće obrade otpada, primjenom sljedećih koncepta gospodarenja komunalnim otpadom:
· sakupljanje miješanog komunalnog otpada na mjestu nastanka odnosno „kućnom pragu“ primjenjuje se gdje nije moguće postaviti više spremnika za otpad na „kućnom pragu“ zbog prostornih ograničenja za smještaj spremnika, transportnih ograničenja i ekonomski neisplativog transporta;
· putem spremnika prikupljat će se miješani komunalni otpad i poticati kompostiranje na „kućnom pragu“;
· sustav odvojenog sakupljanja dva ili više tokova komunalnog otpada putem spremnika na „kućnom pragu“ primijenit će se gdje je moguće postaviti više spremnika na „kućnom pragu“, a tokovi otpada koji će se odvojeno prikupljati uvjetovani su mogućnošću prikupljanja, obrade i ekonomskom opravdanošću.
· putem spremnika na „kućnom pragu“ sakupljat će se miješani komunalni otpad.
· primijenit će se kućno kompostiranje biootpada.
Prikupljanje miješanog komunalnog otpada podrazumijeva prikupljanje na određenom području pružanja usluge spremnicima kod pojedinih korisnika i prijevoz otpada do ovlaštene osobe za obradu miješanog komunalnog otpada. 
Na području Općine Bednja će miješani komunalni otpad prikupljati i odvoziti trgovačko društvo IVKOM d.d. iz Ivanca.
Ciljevi prikupljanja miješanog komunalnog otpada na području Općine Bednja su:
· smanjiti količinu miješanog komunalnog otpada, 
· povećati količinu odvojeno sakupljenog otpada što bi dovelo do smanjenja količine otpada na odlagalištu „Jerovec“ u Ivancu,
· povećati broja korisnika usluga,
· zadržati i poboljšati kvalitetu usluge.

Sukladno članku 24. Zakona o održivom gospodarenju otpadom („Narodne novine“ br. 94/13 i 73/17) propisani su ciljevi za odloženi biorazgradivi komunalni otpad sukladno Direktivi o odlaganju 1999/31/EC i dokumentu „Accession document, Chapter 27: Enviroment, Brussels, 22 December 2010“.
Najveća dopuštena masa biorazgradivog komunalnog otpada koja se godišnje smije odložiti na svim odlagalištima i neusklađenim odlagalištima u Republici Hrvatskoj u odnosu na masu biorazgradivog komunalnog otpada proizvedenog u 1997. godini iznosi:
1. 75 %, odnosno 567.131 tona do 31. prosinca 2013.
2. 50 %, odnosno 378.088 tona do 31. prosinca 2016.
3. 35 %, odnosno 264.661 tona do 31. prosinca 2020.
Najveća dopuštena masa biorazgradivog komunalnog otpada koji se u kalendarskoj godini smije godišnje odložiti na odlagalištu i neusklađenom odlagalištu jednaka je umnošku ukupne mase biorazgradivog komunalnog otpada kojeg je te godine dopušteno odložiti u Republici Hrvatskoj i koeficijenta odlagališta za biorazgradivi otpad. Koeficijent odlagališta za biorazgradivi otpad je omjer mase odloženog biorazgradivog komunalnog otpada na tom odlagalištu i ukupne mase odloženog biorazgradivog komunalnog otpada u Republici Hrvatskoj u prethodnoj godini. Zbroj koeficijenata svih odlagališta u Republici Hrvatskoj ne smije biti veći od jedan.

Mjere prikupljanja miješanog komunalnog otpada i biorazgradivog komunalnog otpada:
1. smanjiti količinu miješanog komunalnog otpada na sljedeće načine:
· izradom edukacijsko-informativnih materijala, 
· organizacijom promidžbenih aktivnosti i radionica, 
· odvojenim sakupljanjem otpada (papir, karton, plastika, staklo, metal, biorazgradivi otpad i dr.), 
· poticanjem „zelene“ i održive javne nabave,
· poticanjem razmjene i ponovne uporabe proizvoda (obnova, popravak, preprodaja, ponovna proizvodnja i nadogradnja proizvoda).
2. poticati kompostiranje vrtnog otpada,
3. svim korisnicima Općine omogućiti odvojeno sakupljanje biorazgradivog komunalnog otpada.



[bookmark: _Toc512501559]10. MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE GLOMAZNOG KOMUNALNOG OTPADA

Izdvajanje otpada na mjestu nastanka, prije mogućeg miješanja s ostalim komponentama komunalnog otpada naziva se primarna reciklaža. In situ reciklaža je izdvajanje iskoristivih dijelova otpada na samom mjestu nastajanja, tj. stanovnici sami sortiraju otpad u posebnim spremnicima/vrećama ili donose otpad na posebne platoe kao što su javne površine gdje se nalaze spremnici za odvojeno sakupljanje otpada i reciklažno dvorište. Stoga primarna reciklaža zauzima posebno mjesto u IVO konceptu (Izbjegavanje – Vrednovanje, oporaba – Odlaganje), jer osim izdvajanja korisnih komponenti podrazumijeva i izdvajanje nekih štetnih komponenti komunalnog otpada, kako bi se u konačnici smanjio štetni potencijal preostalog dijela komunalnog otpada koji se obrađuje i odlaže.
Odvojeno sakupljanje otpada na mjestu nastanka ima niz prednosti kao što su:
· odvija se u neposrednoj blizini nastanka otpada,
· smanjuje se kontaminacija životnog prostora,
· sirovine su kvalitetnije jer imaju manje nečistoća,
· reduciraju se troškovi transporta i odlaganja,
· prikupljeni materijali se mogu direktno plasirati na oporabu i reciklažu.

Ovim Planom predviđene su mjere odvojenog prikupljanja otpadnog papira, metala, stakla, plastike, tekstila te glomaznog otpada:
1. povećati broj korisnika na području Općine koji odvojeno sakupljaju otpad,
2. postaviti dodatne spremnike za odvojeno sakupljanje otpada na javnim površinama u skladu s financijskim mogućnostima i potrebama Grada,
3. premjestiti lokacije spremnika za odvojeno sakupljanje otpada na javnim površinama ukoliko za tim bude potrebe,
4. nabaviti mobilno reciklažno dvorište te ga razmještati po svim naseljima Općine Bednja,
5. urediti, opremiti i staviti u funkciju reciklažno dvorište na za to predviđenoj lokaciji naselju Bednja, Općina Bednja,
6. daljnje kontinuirano provoditi akcije prikupljanja papirne i kartonske ambalaže iz Osnovne škole i područnih škola u Općini odvozi od kućanstva trgovačko društvo IVKOM d.d.,
7. daljnje kontinuirano provoditi edukaciju stanovništva i povećati svijest o problemima vezanim uz otpad.

Odvojeno sakupljanje otpada
Na „kućnom pragu“ je trenutačno omogućeno odvojeno sakupljanje miješanog komunalnog otpada (zelene kante), biorazgradivog komunalnog otpada (smeđe kante), plastike i metala (žute vreće), stakla (zelene vreće) te papira i kartona (plave vreće). Vreće za plastiku i metal te papir i karton se na „kućnom pragu“ planiraju zamijeniti kantama. Na području Općine se na 3 lokacije na kojima se odvojeno sakuplja otpad putem spremnika na javnim površinama. Planirano je povećanje lokacija na kojim će se odvojeno sakupljati otpad putem spremnika na javnim površinama i to odvojeno sakupljanje plastike, papira i stakla u naseljima Rinkovec, Bednja, Vrbno, Cvetlin i Trakošćan te tekstila u naselju Bednja. 
U uredskim prostorima Općine, Osnovnoj školi te područnim školama odvojeno se sakuplja papirna i kartonska ambalaža koju odvozi tvrtka IVKOM d.d. 2-3 puta godišnje.

Broj kućanstva i pravnih osoba koji odvojeno sakupljaju otpad namjerava se podići mjerama edukacije i informiranja koje trenutačno organizira i nastavit će organizaciju Općine Bednja u suradnji s trgovačkim društvom IVKOM d.d. Ivanec kao što su:
· podjela letaka i brošura po kućanstvima, 
· putem službenih web stranica Općine i trgovačkog društva IVKOM d.d. Ivanec,
· informiranje građana Općine putem regionalnih radio stanica.

Određenim mjerama edukacije i informiranja se namjerava podići taj broj kućanstava. Samim time bi se smanjila količina miješanog komunalnog otpada te općenito količina otpada na odlagalištu „Jerovec“. 

Nabavka mobilnog reciklažnog dvorišta te postavljanje reciklažnog dvorišta
Mobilno reciklažno dvorište – mobilna jedinica je pokretna tehnička jedinica koja nije građevina ili dio građevine i služi odvojenom prikupljanju određenih vrsta otpada. Planirana je nabavka mobilnog reciklažnog dvorišta u Općini Bednja koja će se razmještati po svim naseljima kako bi stanovništvu bilo omogućeno odvojeno sakupljanje manjih količina posebnih kategorija otpada. 
Reciklažno dvorište je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada. Njime se ne smatraju spremnici za odvojeno prikupljanje papira, stakla, plastike, metala i tekstila koje jedinica lokalne samouprave postavlja na javnoj površini. U reciklažno dvorište se zaprimaju posebne kategorije otpada sukladno Dodatku IV Pravilnika o gospodarenju otpadom („Narodne novine“ br. 117/17). 
Jedinica lokalne samouprave sukladno članku 35. Zakona o održivom gospodarenju otpadom („Narodne novine“ br. 94/13 i 73/17) treba osigurati postavljanje odgovarajućeg broja i vrsta spremnika za odvojeno sakupljanje problematičnog otpada, otpadnog papira, metala, stakla, plastike i tekstila koji nisu obuhvaćeni sustavom gospodarenja posebnom kategorijom otpada, na javnoj površini. 
Jedinice lokalne samouprave dužne su prema navedenom Zakonu u roku od godine dana od stupanja na snagu Zakona osigurati ispunjenje obveza iz članka 35. stavka 1. točke 1. i 2. koje se odnose na postavljanje odgovarajućeg broja spremnika za papir, metal, staklo, plastiku i tekstil te omogućiti funkcioniranje reciklažnog dvorišta.

Jedinica lokalne samouprave koja ima više od 1.500 stanovnika dužna je osigurati funkcioniranje najmanje jednog reciklažnog dvorišta i još po jedno na svakih idućih 25.000 stanovnika na svojem području. S obzirom da broj stanovnika Općine Bednja iznosi 3.992, JLS je obavezna osigurati funkcioniranje jednog reciklažnog dvorišta. 
U Planu gospodarenja otpadom Republike Hrvatske („Narodne novine“ br. 3/17) navodi se da je primjenom Zakona o održivom gospodarenju otpadom („Narodne novine“ br. 94/13 i 73/17) zamijećeno da se kriterij od 1.500 stanovnika može povećati na 3.000 stanovnika zbog smanjenja operativnih troškova JLS-u, a bez da se ugrozi ispunjenje cilja. Radi ispunjenja ove obveze predlaže se uvesti mogućnost da se susjedne JLS mogu udružiti u korištenju jednog reciklažnog dvorišta. 
Reciklažno dvorište će se izgraditi i opremiti u naselju Bednja.

Prikupljanje glomaznog otpada
Uslugu prijevoza krupnog (glomaznog) komunalnog otpada iz kućanstva se omogućuje na zahtjev stanovništva. Trenutačno se glomazni otpad prikuplja po pozivu vlasnika građevine odnosno korisnika. 
Svaki vlasnik građevine koji redovito plaća usluge trgovačkog društva IVKOM d.d. ostvaruje pravo na odvoz krupnog otpada bez plaćanja dodatne naknade. Potreba odvoza krupnog otpada prijavljuje se telefonskim putem. 

Projekti važni za provedbu odredbi Plana gospodarenja otpadom Općine Bednja su:

· nabavka kanti za odvojeno sakupljanje sljedećeg otpada na „kućnom pragu“:
· miješanog komunalnog otpada (1.748 komada - zelene kante 120 l), 
· biorazgradivog komunalnog otpada:
· smeđe kante zapremnine 10 l – 75 komada,
· smeđe kante zapremnine 250 l – 5 komada,
· smeđe kante zapremnine 120 l – 1.000 komada;
· papira i kartona (1.748 komada - plave kante 120 l),
· plastike i metala (1.748 komada - žute kante 120 l),
· postavljanje spremnika za odvojeno sakupljanje stakla, plastike i papira na javnim površinama na 5 lokacija (Bednja, Rinkovec, Vrbno, Trakošćan, Cvetlin) te spremnika za odvojeno sakupljanje tekstila na javnoj površini u naselju Bednja,
· izgradnja i opremanje reciklažnog dvorišta u naselju Bednja (Općina Bednja),
· nabavka mobilnog reciklažnog dvorišta,
· sanacija lokacija nepropisno odbačenog otpada,
· po potrebi postavljanje novih znakova na lokacijama na kojima se provode posebne mjere sprječavanja odbacivanja otpada. Kontinuirani obilazak komunalnog redara i kontrola postojećih lokacija,
· edukacija građana.
· sudjelovanje na natječajima za sredstva fonda.

[bookmark: _Toc512501561]12. ORGANIZACIJSKI ASPEKTI, IZVORI I VISINE FINANCIJSKIH SREDSTAVA ZA PROVEDBU MJERA GOSPODARENJA OTPADOM

Provedba mjera za uspješnu uspostavu sustava gospodarenja otpadom Općine Bednja zahtjeva utvrđivanje izvora financiranja. U ovom Planu iznijet će se mogući izvori financiranja planiranih zahvata koji imaju za cilj unapređenje sustava gospodarenja otpadom na području Općine Bednja. Izvori financiranja mogu biti, uz vlastita sredstva, dostupni iz međunarodnih i javnih fondova, Hrvatske banke za obnovu i razvoj (HBOR) te komercijalnog kapitala, koncesija, javno-privatnih partnerstva itd.
Sredstva za ulaganje u gospodarenje otpadom bit će dostupna iz državnog proračuna, proračuna Varaždinske županije te proračuna Općine Bednja, a sve u zavisnosti od veličine i važnosti samih zahvata za unapređivanje gospodarenja otpadom. Dio financijskih sredstava je također dostupna iz sredstava Fonda za zaštitu okoliša i energetsku učinkovitost (FZOEU).
Hrvatska banka za obnovu i razvoj (HBOR) ustanovila je dva programa kreditirana koja su pogodni za uspostavu cjelovitog sustava gospodarenja otpadom: program za obnovu i razvoj komunalne infrastrukture i program za sufinanciranje ekoloških projekata. HBOR može dodijeliti sredstva do iznosa od oko 75% proračunske vrijednosti investicije.
Strukturni fondovi EU predstavljaju osnovu za financiranje planiranog sustava gospodarenja otpadom. Iz fondova EU moguće je osigurati dio potrebnih sredstava za kapitalne troškove kao što su financiranje odvojenog sakupljanja otpada, pretovarnih stanica i Centara za gospodarenje otpadom te za konačno zatvaranje službenih odlagališta.
U sljedećoj tablici navode se visina i izvor financiranja za aktivnosti i mjere gospodarenja otpadom u razdoblju od 2018. do 2023. godine. 



Tablica 5. Aktivnosti gospodarenja otpadom s izvorom i visinom financiranja
	Aktivnost/godina
	Izvor financiranja
	Visina financiranja (kn)
	Ukupna visina financiranja (kn)

	Nabavka kanti za odvojeno sakupljanje sljedećeg otpada na „kućnom pragu“:
· miješanog komunalnog otpada (1.748 komada - zelene kante 120 l), 
· biorazgradivog komunalnog otpada:
· smeđe kante zapremnine 10 l – 75 komada,
· smeđe kante zapremnine 250 l – 5 komada,
· smeđe kante zapremnine 120 l – 1.000 komada;
· papira i kartona (1.748 komada - plave kante 120 l) 
· plastike i metala (1.748 komada - žute kante 120 l)
	85 % FZOEU
	1.188.109
	1.397.775

	
	15% Općina Bednja
	209.666
	

	Postavljanje spremnika za odvojeno sakupljanje sljedećeg otpada na javnim površinama i na sljedećim lokacijama:
· naselje Bednja – spremnici stakla, plastike, papira i tekstila,
· naselja Rinkovec, Vrbno, Trakošćan i Cvetlin - spremnici stakla, plastike i papira.
	85 % FZOEU
	38.250
	45.000

	
	15% Općina Bednja
	6.750
	

	Izgradnja i opremanje reciklažnog dvorišta u naselju Bednja (Općina Bednja)
	85 % FZOEU
	850.000
	1.000.000

	
	15% Općina Bednja
	150.000
	

	Nabavka mobilnog reciklažnog dvorišta
	85 % FZOEU
	85.000
	100.000

	
	15% Općina Bednja
	15.000
	

	Sanacija lokacija nepropisno odbačenog otpada
	Općina Bednja
	40.000 kn godišnje
	240.000 kn od 2018. do 2023. godine

	Po potrebi postavljanje novih znakova na lokacijama na kojima se provode posebne mjere sprječavanja odbacivanja otpada. Kontinuirani obilazak komunalnog redara i kontrola postojećih lokacija.
	Općina Bednja
	1.200 kn godišnje
	7.200 kn od 2018. do 2023. godine

	Edukacija građana
	Općina Bednja
	5.000 kn godišnje
	30.000 kn od 2018. do 2023. godine



Mogućnosti izvora financiranja za izgradnju i opremanje reciklažnih dvorišta te provedbu izobrazno informativnih aktivnosti za lokalno stanovništvo su iz proračuna jedinica lokalne samoupravne ili iz fondova Europske unije.

[bookmark: _Toc512501562]13. ROKOVI I NOSITELJI IZVRŠENJA PLANA

U Tablici 6 dan je okvirni terminski plan realizacije aktivnosti planiranih Planom.
Mogući izvori financiranja su sredstva iz godišnjeg Državnog proračuna, sufinanciranje Fonda za zaštitu okoliša i energetsku učinkovitost, proračun Varaždinske županije te proračun Općine Bednja. Drugi izvori su: krediti, koncesije, donacije i fondovi EU-a.



Tablica 6. Tijek postupnog uvođenja cjelovitog sustava gospodarenja otpadom – rokovi za izvršenje pojedinih mjera
	Aktivnost/godina
	2018.
	2019.
	2020.
	2021.
	2022.
	2023.

	Nabavka kanti za odvojeno sakupljanje sljedećeg otpada na „kućnom pragu“:
· miješanog komunalnog otpada (1.748 komada - zelene kante 120 l), 
· biorazgradivog komunalnog otpada:
· smeđe kante zapremnine 10 l – 75 komada,
· smeđe kante zapremnine 250 l – 5 komada,
· smeđe kante zapremnine 120 l – 1.000 komada;
· papira i kartona (1.748 komada - plave kante 120 l) 
· plastike i metala (1.748 komada - žute kante 120 l)
	X
	
	
	
	
	

	Postavljanje spremnika za odvojeno sakupljanje sljedećeg otpada na javnim površinama i na sljedećim lokacijama:
· naselje Bednja – spremnici stakla, plastike, papira i tekstila,
· naselja Rinkovec, Vrbno, Trakošćan i Cvetlin - spremnici stakla, plastike i papira.
	X
	
	
	
	
	

	Izgradnja i opremanje reciklažnog dvorišta u naselju Bednja (Općina Bednja)
	
	X
	
	
	
	

	Nabavka mobilnog reciklažnog dvorišta
	
	X
	
	
	
	

	Sanacija lokacija nepropisno odbačenog otpada
	X
	X
	X
	X
	X
	X

	Po potrebi postavljanje novih znakova na lokacijama na kojima se provode posebne mjere sprječavanja odbacivanja otpada. Kontinuirani obilazak komunalnog redara i kontrola postojećih lokacija.
	X
	X
	X
	X
	X
	X

	Edukacija građana
	X
	X
	X
	X
	X
	X



Sukladno Zakonu o održivom gospodarenju otpadom („Narodne novine“ br. 94/13 i 73/17), članku 20. jedinica lokalne samouprave mora dostavljati godišnje izvješće o provedbi Plana jedinici područne (regionalne) samouprave do 31. ožujka tekuće godine za prethodnu kalendarsku godinu te ga objaviti u svom službenom glasilu.

